Бухорода портлаган кўп қаватли уй ноқонуний қурилгани айтилмоқда - UzNews.uz\n6 февраля, 11:23 625 0\nАввалроқ, Жиззах вилоятида “думалаб” тушган кўп қаватли уй ҳам ноқонуний қурилгани айтилганди.\nФото: Бухоро вилояти ҳокимияти\nҚурилиш вазирлиги томонидан 4 февраль куни Бухоро шаҳридаги 9 қаватли уйда содир бўлган портлаш бўйича ўрганиш ишларини олиб борди.\nВазирликнинг маълум қилинишича, White Group Trading МЧЖ томонидан ўзбошимчалик билан мазкур кўп қаватли бинонинг қурилиш ишлари бошланган.\nБу ҳақида маҳаллий ҳокимият ҳамда ҳуқуқни муҳофаза қилувчи органлар қонуний чора кўриши учун хабардор қилинган.\nБухоро шаҳар ҳокимининг қарори билан хонадон ва савдо дўконлари эгалари билан тузилган келишув битимлари инобатга олиниб, МЧЖга 1 ва 2-қаватлари савдо ҳамда маиший хизмат кўрсатиш ва юқори қаватларида кўп хонадонли турар жой биноси қурилишига рухсат берилган.\nМазкур қарорга асосан вилоят “Аркада Архстрой Сервис” ХК томонидан лойиҳа ечимлари ишлаб чиқилган. Аммо лойиҳа вилоят шаҳарсозлик кенгашида тасдиқланмаган ва ижобий экспертиза хулосаси олинмаган. Шунингдек, тегишли рўйхатдан ўтмасдан қурилиш-монтаж ишлари олиб борилган.\nШаҳарсозлик ҳужжатларини тўлиқ расмийлаштирмасдан қурилиш ишларини олиб бораётганлиги учун инспекция ходимлари томонидан White Group Trading МЧЖ раҳбарига огоҳлантириш ҳам берилган.\nВилоят ва шаҳар ҳокимликлари ҳамда прокуратура органларига бир неча бор ноқонуний қурилиш олиб бораётган White Group Trading МЧЖга нисбатан чора кўриш учун хатлар чиқарилган.\nБундан ташқари тасдиқланган концепция лойиҳасини бузиб, ўзбошимчалик билан қаватлар сонини оширганлиги сабабли ноқонуний қурилаётган қурилмани бартараф қилиш учун Бухоро туманлараро иқтисодий судига даво аризалари киритилган.\nСуд томонидан эса 2020 йил 23 октябрда ноқонуний қурилишни бартараф қилиш тўғрисидаги ҳал қилув қарори қабул қилинган.\n“Ҳудудларда рухсатнома ва шаҳарсозлик ҳужжатларисиз қурилаётган объектларда буюрмачининг техник, лойиҳачининг муаллифлик ва пудратчининг ички назорат тизими тўғри йўлга қўйилмаганини кўрсатмоқда”, - дейилади вазирлик ахборотида.\nЭслатиб ўтамиз, январь ойида Жиззах вилоятида 6 қаватли бинонинг бир қисми қулаб тушганди, мазкур бино ҳам ноқонуний қурилгани айтилганди.


ТАДБИРКОРЛАР МУАММОСИ ЎЗ ЕЧИМИНИ ТОПМОҚДА | "Xazina" газетасининг онлайн саҳифаси\nКичик бизнес ва хусусий тадбиркорлик мамлакатимиз тараққиёти ва халқимиз фаровонлигининг мустаҳкам таянчидир. Президентимиз раҳнамолигида амалга оширилаётган туб иқтисодий ислоҳотлар самарасида мазкур тармоқ нафақат ялпи ички маҳсулотни шакллантиришда асосий бўғин, балки аҳоли бандлиги ва даромадлари манбаининг, янада фаровон турмушга эришишнинг муҳим омилига айланди. Тадбиркорлар ишлаб чиқараётган маҳсулотлар бозорлар тўкинлигини таъминлаш баробарида давлатимиз экспорт салоҳиятини юксалтиришда ҳам катта аҳамият касб этмоқда.\nҚарши шаҳридаги «Ўзбурғунефтгаз» акциядорлик жамияти мажлислар залида вилоят ҳокимлиги, вилоят Давлат хавфсизлик хизмати, вилоят ИИБ, вилоят прокуратураси ва вилоят Давлат солиқ бошқармаси ҳамкорлигида тадбир ташкил этилди. Йиғилишда вилоятдаги ишлаб чиқариш корхоналари раҳбарлари ва ҳисобчилари, тадбиркорлик фаолиятини бошлаш арафасида турган ишбилармонлар иштирок этди.\nЙиғилиш аввалида 2019 йилдан бошлаб солиқ қонунчилигига киритилган ўзгаришлар иштирокчиларга амалий мисоллар орқали тушунтириб берилди. Шундан сўнг вилоят ҳокими Зафар Рўзиев сўзга чиқиб, юртимизда тадбиркорлик субъектларига яратилган имкониятлар ҳақида батафсил тўхталиб, ташкил этилган йиғилишнинг асосий мақсади тадбиркорларга яқиндан ёрдам бериш, уларнинг олдида турган муаммоларига ечим топиш, воҳамизда ишлаб чиқаришни ривожлантириш эканлигини таъкидлади.\nШундан сўнг, тадбиркорлар ўзларини қийнаётган масалалар ва муаммолар бўйича вилоят ҳокимига бирма-бир мурожаат этишди. Кўплаб тадбиркорларнинг муаммолари йиғилиш пайтида ўз ечимини топди.\nМасалан, Fузордаги «Замон-К» хусусий корхонаси директори ўринбосари Элёр Чориев иссиқхона қуриш истаги борлигини, ер ўзганики бўлгани учун ижара шартномаси билан банкдан кредит олишда муаммо юзага келаётганлигини таъкидлади. Вилоят ҳокими мазкур масала юзасидан молия муассасалари бошлиқларига юзланиб, ҳолатга аниқлик киритишни тайинлади. Элёр Чориевнинг иссиқхона қуриши учун ер ажратиш масаласида тегишли ташкилотларга кўрсатма берилди. Бир кун муддатда иссиқхона қуриладиган ернинг қарорини ёш тадбиркорнинг қўлига берилиши, банклар томонидан кредит ажратилиши таъминланиши бўйича алоҳида топшириқ берилди.\n– Очиғини айтсам, менинг масалам бунчалик тез ечим топишини ўйламагандим, – деди «Замон-К» хусусий корхонаси директори ўринбосари Элёр Чориев. – Тадбиркорлик фаолиятини бошлашдаги дастлабки муаммолар сабабли, ўзимнинг ҳам иш бошлашдан кўнглим қолиб кетаётганди. Бугунги тадбир, вилоят ҳокимининг бизга бўлган ишончи мени руҳлантирди. Энди ўз иссиқхонамни қуриб, тадбиркорлик фаолиятимни йўлга қўяман.\n– Мен ўн йилдан ортиқ вақт давомида чет элда яшадим, – деди тадбиркор Суҳроб Хожиев. – Хорижда тадбиркорлар учун бизнес марказлар борлигига гувоҳ бўлдим. Шаҳримизда ҳам тадбиркорлар учун шундай марказлар қурилиши лозим деб ҳисоблайман. Чунки, тадбиркорлик қилиш учун яхши ғоя бор, лекин пули йўқ, ҳамкор тополмаётган, биргаликда пули бор-у тадбиркорлик фаолиятини бошлашга чўчиб турган юртдошларимиз бор. Мазкур марказ тадбиркорларга ишончли ҳамкор топади. Уларнинг бизнес режаларини ривожлантиради ва керак бўлса, қўллаб-қувватлайди. Бу, албатта, юртимизга инвесторларни жалб этишда ҳам муҳим аҳамият касб этади.\nБу таклиф йиғилганларга бирдек маъқул келди. Вилоят ҳокими мазкур масала юзасидан мутасадди ташкилотларга топшириқ берди.\n– Биз вилоятимизда эшик ва дераза ромлари учун алюмин профиллар ва пластиклар ишлаб чиқаришни йўлга қўймоқчимиз, – дейди тадбиркор Сирожиддин Валиев. – Чет элдан керакли технологияларни олиш учун келишиб олганмиз. Лойиҳа қиймати 300 минг АҚШ долларини ташкил қилади. 186 минг АҚШ доллари миқдорида кредит олишни режалаштиряпмиз. Банкларнинг кредит фоизлари бизга тўғри келмаяпти. Имтиёзли кредит олишда амалий ёрдам беришларини сўрадик.\nТадбиркор Сирожиддин Валиев саволига Марказий банк Қашқадарё вилоят бош бошқармаси бошлиғи Файзулла Ражабов қуйидагича жавоб берди.\n– Кредит фоизлари қайта молиялаштириш ставкасидан келиб чиқиб белгиланади. Бугунги кунда банкнинг қайта молиялаштириш ставкаси 16 фоизни ташкил этади. Жорий йилда қайта молиялаштириш ставкаси кўриб чиқилиб, 16 фоиздан 13 фоизга туширилиши назарда тутилган. Шуни алоҳида айтиш керакки, чет элдан технология олиб кирмоқчи бўлган тадбиркорлар учун валюта кредити банкларимизда 8 фоизни ташкил қилади. Сизга шу маъқул келса, кредитни бемалол олишингиз мумкин.\n– Қарши тумани «Чаман» МФЙ, Човқай-2 массивида намунали қурилган ҳовлида истиқомат қиламан, – дейди Шоҳаббос Умрқулов. – Хонадонимиз олдида ташландиқ ҳолга келган 3 сотих ер бор. Мен у ерни тозалатиб, текислатиб чиқдим. Шу жойни менга беришса, иссиқхона қуриб, унда лимон етиштирардим.\nВилоят ҳокими масала юзасидан жойни бориб ўрганишни, келажакда бирор объект қурилиши режалаштирилмаган бўлса, бу ишни ёш тадбиркор фойдасига ҳал қилиб беришни таъкидлади. Масала юзасидан тегишли ташкилотларга кўрсатма берди.\n– Нишон туманиданман, – дейди тадбиркор Орифжон Олимжонов. – Чорвачилик соҳасига қизиқаман. Ҳозирда бўрдоқичилик билан шуғулланаман. Бу тармоқ фаолиятини кенгайтириш ниятидаман. Шу мақсадда Нишон туманидан 80 сотих ер ажратиб берилишида амалий ёрдам беришингизни сўрайман.\nВилоят ҳокими масалани тегишли тартибда кўриб чиқиб, ижобий ҳал қилиш юзасидан ер кадастр бўлимига топшириқ берди.\n– Қарши шаҳридаги «Отчопар» МФЙдан тадбиркорлик қилиш мақсадида 5 сотих ер ажратишни сўрагандим, – дейди Шоира Эшманова. – Тегишли ташкилотлардан маълумотномаларни олдим. Ҳужжатлар тайёрланди. Ҳамма ташкилотлар хулоса берди. Лекин шаҳар ҳокими ерни ажратиш тўғрисидаги қарорга имзо чекмади. Шу масалани ижобий ечим топишида мутасаддилардан амалий ёрдам беришини сўрадим. Вилоят ҳокими нафақат менга, балки тадбиркорликни бошлаш ниятида бўлган ҳар бир фуқарога ер ажратишга тайёр эканлигини айтди. Шундан сўнг менинг масалам юзасидан шаҳар ҳокими ер ажратиш бўйича қарорни имзолаб топширди. Жуда хурсандман.\nТадбир сўнггида вилоят ҳокими ҳар ойнинг иккинчи ва тўртинчи шанбасида шундай йиғилиш ташкил этилиши юзасидан топшириқ берди. Бир сўз билан айтганда, учрашувда йигирмадан ортиқ тадбиркорларнинг муаммоларига ижобий ечим топилди.\nМОЛИЯ ТИЗИМИ – ИҚТИСОДИЁТ АСОСИ


hidoyat.uz – “Мовароуннаҳр” нашриётининг сайти - АБУ МУСО АШЪАРИЙ (розияллоҳу анҳу)\nТўлиқ исми Абдуллоҳ ибн Қайс ибн Сулайм ибн Ҳаззор ибн Ҳарб Абу Мусо Ашъарий бўлиб, Яманда туғилган. Онаси Зобя бинти Ваҳб мусулмон бўлгач, Мадинада оламдан ўтган. Абу Мусо Ашъарий илм эгаллаш ва унга амал қилишда бутун умматга ўрнак бўларли даражага етган.\nМашҳур саҳоба Анас ибн Молик (розияллоҳу анҳу) ашъарийларнинг Мадинага келишларини шундай хотирлайди: "Бир куни Расулуллоҳ (соллаллоҳу алайҳи ва саллам) "Эртага олдингизга Исломга сизлардан кўра кўнгли юмшоқроқ бўлган бир қавм келади", дедилар. Кўп ўтмай ашъарийлар келди. Уларнинг ичида Абу Мусо Ашъарий ҳам бор эди. Мадинага яқинлашганларида "Яқинда дўстларимиз Муҳаммад (соллаллоҳу алайҳи ва саллам) ва унинг жамоаси билан кўришамиз..." дея шеър айтишарди. Етиб келишгач, қўл бериб кўришдилар. Улар қўл бериб саломлашишни жорий қилдилар..." (Имом Аҳмад ва Насафий).\nАбу Мусо Ашъарий Мадинага келган куниданоқ Расулуллоҳ (соллаллоҳу алайҳи ва саллам) билан доимо бирга бўлишга интиларди. У зотнинг ҳар бир кўрсатмасини астойдил бажарарди. Пайғамбар (алайҳиссалом) ҳам унинг бундай итоати ва муҳаббатини қадрлар: "Эй Аллоҳ, Абдуллоҳ ибн Қайснинг гуноҳларини кечиргин ва уни қиёмат куни мукаррам ўрин (жаннат)га киритгин", дея ҳаққига дуо қилардилар. Айниқса, Набий (алайҳиссалом) унинг ихлос билан қилаётган ибодатини кўриб қолсалар, жуда қувонардилар.\nБурайда (розияллоҳу анҳу) бу ҳақда шундай ҳикоя қилади: "Бир кеча масжиддан чиқаётсам, Набий (соллаллоҳу алайҳи ва саллам) эшик олдида турган эканлар. Бу пайт ичкарида бир киши хушуъ билан намоз ўқиётган эди. У зот: "Эй Бурайда, уни риё қиляпти деб ўйлайсанми?" дедилар. Мен: "Аллоҳ ва Унинг Расули билади", дедим. Шунда у зот: "Йўқ, унинг ибодати риёдан холи, у кўп тавба-тазарру қилувчи мўмин бандадир. Унга Оли Довуднинг оҳангидан берилгандир", дедилар. Мен масжидга қайтиб кириб, эътибор бериб қарасам, намоз ўқиётган киши Абу Мусо экан. Унга бўлган воқеани айтиб бердим".\nДарҳақиқат, Абу Мусо бошқа саҳобалардан ширали овози билан ажралиб турарди. Пайғамбарлар ичида Довуд (алайҳиссалом) хушовозлиги билан машҳур бўлган. Ривоят қилишларича, у зот (алайҳиссалом) Тавротни тиловат қилганларида учиб кетаётган қушлар ҳам маҳлиё бўлиб тўхтаб қолар экан. Абу Мусо Ашъарий Қуръон тиловат қилганида эса унинг олдидан ўтиб кетаётган ҳар қандай инсон юришдан албатта тўхтаб, қироатини мароқ билан тингларди. Шу боис Пайғамбаримиз (соллаллоҳу алайҳи ва саллам) "Унга Оли Довуднинг овозидан берилган", дея марҳамат қилганлар.\nУмар (розияллоҳу анҳу) эса Абу Мусони кўрганларида ёнларига чақириб: "Эй Абу Мусо, Раббимизнинг каломидан тиловат қилиб, бизларни шавқлантир", дердилар.\nТобеинлардан Абу Усмон Наҳдий шундай хотирлайди: "Абу Мусонинг овозида санжда ҳам, танбурда ҳам, найда ҳам бўлмаган бир шира бор. У имомликка ўтган пайтлари гўзал қироатини кўпроқ эшитишни ўйлаб Бақара сурасини ўқисайди, дердик".\nУ улкан илми, тинимсиз ибодати, тақвоси, ҳаёси ва зоҳидлиги билан танилган эди. Сафвон ибн Сулайм "Расулуллоҳ (соллаллоҳу алайҳи ва саллам) замонларида масжидда туриб Умар, Али, Муоз ва Абу Мусодан бошқа ҳеч ким фатво бермасди", деган. Машҳур тобеин Шаъбий эса: "Бу умматнинг қозилари Умар, Али, Зайд ва Абу Мусодир", деган. Асвад ибн Язид Абу Мусонинг Куфадалик даврини: "Куфада Али ва Абу Мусодан кўра олимроқ кишини кўрмадим", дея эслаган.\nАбу Мусо катта илм захирасига эга бўлса-да, илм йўлида ҳамиша бардавом эди. Мадинага келди дегунча, Умар ибн Хаттобнинг (розияллоҳу анҳу) илмий мажлисларига ошиқар, у зотнинг насиҳатларини эшитиб, қаттиқ таъсирланарди.\nҲазрат Умар (розияллоҳу анҳу) халифалик даврларида Абу Мусо Ашъарийни шаръий илмлардан таълим бериш учун Басрага юбордилар. У зот Басрага келиб, ўзига хос илмий мактабга асос солди. Кўп вақтини Қуръони карим ва шаръий илмларни ўргатишга сарфлади. Ҳар гал намоздан сўнг инсонларга юзланиб, уларга бирма-бир Қуръон ўқитди. Йиллар ўтиб, тинимсиз ҳаракатлари самара бера бошлади. Басрада ҳам Қуръони каримни мукаммал ёд олган қорилар сони кўпайди. Халифа Умар (розияллоҳу анҳу) тақдирлаш мақсадида Қуръон ҳофизларининг исмларини сўраганида Абу Мусо Ашъарий Басранинг ўзида уч юздан ортиқ қори борлигини ёзиб юборган.\nШунингдек, Абу Мусо Ашъарий (розияллоҳу анҳу) Пайғамбар (алайҳиссалом) суннатларини ўрганиш ва ҳадисларни ривоят қилишга ҳам катта эътибор қаратган. Ундан Бурайда ибн Ҳусайб, Абу Умома Бохилий, Абу Саид Худрий, Анас ибн Молик, Ториқ ибн Шиҳоб, Саид ибн Мусаййиб, Асвод ибн Язид, Абу Усмон Наҳдий, Абу Воил ва бошқа кўплаб саҳоба ва тобеинлар ҳадис ривоят қилганлар. Муҳаддис уламолар Абу Мусо ривоят қилган 355 та ҳадисни китобларига киритишган.\nТошкент Ислом институти 3-босқич талабаси\n1213 марта ўқилган.


Тадбиркорлар: Солиқчилар онлайн касса аппарати ва таъминот дастурини сотиб олишга мажбурламоқда!\nТадбиркорлар¸ хусусий ширкатларнинг пуллик таъминот дастурини сотиб олмаса¸ қарийб 3 миллион сўмга олинган онлайн касса машинасининг ишламаслигини айтмоқда.\nОзодликка бир қатор вилоятлардан мурожаат қилган тадбиркорлар шу кунларда солиқ инспекцияси ходимлари ўзларини қарийб уч миллион сўмлик янги касса аппарати сотиб олишга мажбурлаëтганини билдирди.\nЎтган йилги Ўзбекистонда президент фармони билан касса машиналарини интернет орқали тўғри солиқ қўмитаси маълумотлар базасига улаш жараëнига ўтиш бошланган.\nБу фармонга кўра¸ Давлат солиқ қўмитаси томонидан ишлаб чиқилган виртуал касса дастурий маҳсулотининг асос қисми (базаси) тадбиркорларга бепул берилиши керак.\nОзодликка боғланган тадбиркорлар¸ Солиқ қўмитаси бепул дастурни бериш ўрнига ўзларини хусусий МЧЖлардан дастурий таъминот сотиб олишга мажбурлаëтгани¸акс ҳолда¸ машиналарнинг блоклаб қўйилаëтганини хабар қилди ва буни тасдиқловчи суратларни тақдим этди.\nАйтилишича¸ электрон касса машинаси ишлаши учун тадбиркор йиллик хизмат ҳақи 550 мингдан 1 миллион 2000 минг сўмгача борадиган хусусий ширкатлар билан шартнома тузиши шарт. Бу ширкатлар рўйхати эса¸ солиқчилар томонидан тақдим қилинмоқда.\nОзодлик боғланган Солиқ қўмитаси мутасаддилари¸ жойлардаги ўз инспекторларининг тадбиркорни хусусий МЧЖлар таклиф қилаëтган пуллик таъминот дастурларини сотиб олишга мажбурлашга ҳақли эмаслиги¸ тадбиркорлик субъектлари ўртасидаги муносабатларга Солиқ қўмитаси аралашмаслигини иддао қилди.\nПандемия давридаги яна бир мажбурият\nОзодликка Сурхондарë¸ Самарқанд ва Наманган вилоятларидан мурожаат қилган тадбиркорлар¸ карантин чекловлари юмшаб¸ ўз фаолиятини энди жонлантираман деб турганда¸ солиқчилар босими остида қолганини билдирди.\n“Янги касса аппарат олишга мажбурлашди. Олдим¸ 2 700 000 сўмга. Бу аппарат ишлаши учун доим интернетда бўлишимиз шарт экан. Ойлик интернет нархи 100 минг сўм атрофида. Майли¸ бунисига ҳам розимиз¸ интернет барибир керак. Лекин ойлик программаси учун энг ками 50 минг¸ бўлмаса¸ 100 минг тўламасак¸ бу машина ишламас экан. Бу нима дегани? Бозордан телефон сотиб олсангиз¸ ичида программалари бўладику! Бу қанақа машинаки¸ унга ойлик пул тўланадиган программа ўрнатмаса¸ ишламайди! Солиқ қўмитаси ўзи танлаган ширкатлар программасини бизга мажбурлаб олдиряпти”¸ дейди сурхонлик тадбиркор.\nАйни шундай эътирозлар Озодликка Самарқанд ва Наманган вилоятида фаолият юрғизаëтган тадбиркорлардан ҳам келди.\nБу тадбиркорлар ҳам¸ ўз ҳудудий солиқ инспекторлари зудлик билан янги касса аппарати сотиб олиш баробарида уни ишга тушириш учун хусусуй ширкат билан таъминот дастури сотиб олиш ҳақида шартнома қилишга ҳам мажбурлаëтганини билдирди.\n“Булар халқ пулини шилишни билади¸ тадбиркор карантинда қандай қийналиб¸ жонини хатарга қўйиб ишлаëтгани билан иши йўқ. Солиқчилар мажбурлаб сотяпти. Янги касса аппаратини олмасанг¸ банкдаги ҳисоб рақамингни ëпаман¸ ҳеч қаерга пул чиқаролмайсан¸ деб пўписа қиляпти. Программани кимдан олишниям ўзлари айтяпти. Тили бир буларнинг”.\nОзодлик гаплашган тадбиркорларнинг айримлари спиртли ичимлик ва сигарет сотиш билан шуғулланса¸ яна бири хусусий аптека эгаси.\nПрезидентнинг 2019 йил 6 сентябрдаги фармонида¸ “алкоголь ва тамаки маҳсулотлари, дори-дармон, автомобилларга бензин, дизель ёқилғиси ва газ ёқилғиси савдоси билан шуғулланувчи тадбиркорлик субъектлари”ни электрон касса аппартларига ўтказиш жараëни 2020 йилнинг 1 январига қадар тугаши шарт қилиб белгиланган. Акс ҳолда¸ солиқ идоралари уларни молиявий қонунбузарликда айблаши ва бунинг учун энг ками 5 миллион сўмлик жаримага тортилиши мумкин.\nСолиқ мутасаддилари изоҳи\nОзодлик тадбиркорлардан тушган эътирозлар бўйича Солиқ қўмитаси мутахассислари билан боғланди.\nЭлектрон касса машиналарига ўтиш жараëни учун масъул бўлган Профилактика бошқармаси мутахассислари¸ айни кунларда президент фармони бўйича онлайн назорат касса машиналари (НКМ) га ўтиб бўлиши шарт қилиб белгиланган тоифадагилар билан профилактик суҳбатлар бўлаëтганини тасдиқлади.\n“Тўрт тоифадаги тадбиркорлик субъектлари 1 январгача онлайн НКМ сотиб олиши шарт эди. Бундайлар бутун республикада 100 мингга яқин. Сотиб олмаган тадбиркорларга қўшимча вақт ва огоҳлантириш бериляпти. Карантинда ҳаммага қийин бўлганини тушунганимиз учун ҳеч ким уларни жаримага тортаëтгани¸ жазолаëтгани йўқ"¸ деди Озодлик гаплашган Солиқ қўмитаси мулозими.\nПрезидент фармонига мувофиқ¸ йил якунлари бўйича йиллик обороти (тушуми) 5 миллиард сўмдан ошган тадбиркорлик субъектлари 2020 йил 1 августига қадар¸ тушуми 100 миллион сўмдан ошган ёки йил давомида ушбу чегаравий миқдорга етганлар жорий йил охирига қадар¸ қолганлар эса¸ 2022 йил 1 январига қадар электрон касса машиналарига ўтиши шарт.\nДунëнинг аксар тараққий қилган давлатларида жорий этилган онлайн касса аппаратларига тушадиган ҳар қандай тушум бевосита солиқчиларга кўринади ва бу яширин иқтисодни чеклаб¸ уни солиққа тортишга ëрдам беради.\nЭлектрон НКМга ўтишни қайси қисми пуллигу¸ қайсиси бепул?\nСолиқ қўмитаси мулозимлари айни кунларда 2 700 000 -3 000 000 сўмга сотилаëтган касса машинаси нархидан базавий ҳисоблаш миқдорининг 10 баравари ( жорий БҲМ 238 610 сўм – таҳр.) тадбиркор тўлаши лозим солиқдан чегириб ташланишини билдирди.\n“Аппаратнинг 2 386 100 сўмини давлат қоплайди”¸ деди қўмита мутахассиси.\nТадбиркорларнинг асосий эътирозига учраëтган пуллик таъминот дастурлари – программа бўйича саволларга жавоб берган мулозимлар¸ қўмитанинг бу жараëнга алоқаси йўқлигини таъкидлашга уриндилар.\n“Президент фармони билан «Ўзэлтехсаноат» уюшмаси дастурий таъминот ишлаб чиқарувчи 10 та хусусий МЧЖни танлади. Улар киберхавфсизлик параметрлари бўйича текширув ва синовдан ўтказилган. Солиқ қўмитаси бепул берадиган виртуал касса дастурий маҳсулотининг асос қисмидан қаноатланмаган тадбиркор¸ шу ўнтадан биттаси маҳсулотини сотиб олиши мумкин. Бу икки мустақил тадбиркорлик субъекти ўртасидаги муносабат ва биз унга аралашмаймиз”¸ деди Солиқ қўмитаси мулозимларидан бири.\nТадбиркорларнинг президент фармонига кўра Солиқ қўмитаси бепул тақдим қилиши белгиланган таъминот дастурининг берилмаëтгани ëки умуман ишламаëтгани ҳақидаги эътирозларига жавобан қўмита мутасаддилари¸ бундай ҳолатлар бўйича қўмита ишонч телефонларига мурожаат қилишни сўради.\n“Тадбиркорлар бизга мурожаат қилиб¸ ким ўзларини фалон компаниянинг фалон дастурини сотиб олишга мажбурлаëтгани ëки бепул дастурни бермаëтганини бизга айтсин¸ ўрганиб¸ чора кўрамиз”¸ деди Давлат солиқ қўмитасининг Профилактика бошқармаси мулозими.


Қашқадарёда ҳам «Ташаббусли бюджет” лойиҳасида ғолиб бўлган таклифлар маълум бўлди — Shahrisabzt.UZ\nShahrisabz tumani 27.04.2022 Mahalliy\nБунда, жараёнларнинг дастлабки босқичидан овоз бериш босқичигача бўлган даврда вилоят бўйича 4496 та таклифлар билдирилган бўлиб, шундан 2696 таси овоз беришда иштирок этган ҳолда якунда 186 та таклифлар ғолибликни қўлга киритди.\nЎз навбатида, ғолибликни қўлга киритган яъни, энг кўп овоз тўплаган таклифларни молиялаштиришда жорий йилнинг 1 феврал ҳолатига кўра «Фуқаролар ташаббуси жамғармаси»да 18086,6 млн. сўм қолдиқ сўмма бўлиб, шундан сўнг жамғармага 83928,3 млн. сўм (шундан 14886,1 млн. сўми маҳаллий бюджетдан, 69042,2 млн. сўми 2022 йил бюджет параметри ҳисобидан шаклланган) маблағ ўтказилган ҳолда ҳозирги пайтда жамғармадаги қолдиқ сўмма 102014,9 млн. сўмни ташкил этмоқда.\nШунингдек, бу йилги жараёнларнинг яна бир натижаларига кўра ғолиб бўлган таклифларнинг умумий қиймати 102331,8 млн. сўмни ташкил этиб, уларга жами 375221 та овозлар берилган бўлса умумий овозлар сони 563390 тани ташкил этган.\nЯна бир статистика, ўтган йили ташаббускорлар томонидан 2404 та таклиф билдирилган бўлиб, шундан 107 таси ғолиб деб топилган ва унга 78005 та овоз йиғилган. Умумий овозлар сони эса 91296 тани ташкил қилган.


Тезюрар электропоездларга хизмат кўрсатувчи марказ очилди - Carzone.Uz\nТезюрар электропоездларга хизмат кўрсатувчи марказ очилди\nБугунги кунда 17 давлатда тезюрар поездлар ишлатилади. Бу поездларнинг у ёки бу давлатда пайдо бўлиши бу давлатнинг иқтисодий ривожланганлигининг даражасини кўрсатади. Қувончлиси, Ўзбекистон ҳам шу давлатлар қаторига киради. Бугунги кунда Ўзбекистонда "Afrosiyob" тезюрар йўловчи поездларидан фойдаланилмоқда.\n2011 йилдан бошлаб бу электропоездлар шинамлик ва қулайлик билан йўловчиларни манзилларига элтиб қўймоқда. Улар Ўзбекистоннинг ҳақиқатда фахри ва ишончли транспорт воситаларидан бири ҳисобланади, деб ёзмоқда Kun.uz.\nБугунги кунгача техник хизмат кўрсатиш бўйича хизматлар "O‘zbekiston" локомотив депосидаги цехда ўтказилиб келинарди. 2016 йил февралда “Ўзбекистон темир йўллари” АЖ бошқарув раиси буйруғи билан “Ўзтемирйўлмаштаъмир” унитар корхонаси ҳудудида “Afrosiyob” тезюрар электропоездларига техник хизмат кўрсатиш маркази қурилиши бошланганди.\nЯнги объектнинг майдони 10909,0 кв. метрни ташкил қилади. Шу кунларда марказ очилиши бўлиб ўтди.\nМарказни қуриш давомида зарур замонавий қурилмалар, жумладан, рельсости токар станоги, локомотив аравачаларини ажратиб олувчи қурилма, кондиционер ва ғилдирак жуфтлигини ечиш қурилмаси, ғилдиракларни ечиш ва шунтлаш механизми ўрнатилган.\nМарказ биносида иккита 10 тонналик ва техник бино ичида иккита 15 тонналик юк крани ўрнатилган. Бундан ташқари, марказнинг асосий биносида икки қаватли маъмурий корпус жойлашган. Шу ернинг ўзида поездларнинг ҳаракатланиши онлайн-мониторинги амалга оширилади.


Ширкатни бекор қилиш - | Hizb-Uzbekiston.info\nHome›САҚОФИЙ БЎЛИМ›Ширкатни бекор қилиш\nШиркатни бекор қилиш\nМақолаларимизни ўтган сонларида Исломда жоиз бўлган ширкатлар, уларнинг тузилиши ва фаолиятига доир шаръий ҳукмларни батафсил баён қилиб ўтдик. Бугунги мақоламизда ширкатларни бекор қилиш мавзуси билан таништирамиз.\nШиркат шаръан жоиз битимдир. У шериклардан бирининг ўлими, ақлдан озиши, ишга яроқсиз бўлиб қолиши билан бекор бўлади. Агар ширкат икки кишидан таркиб топган бўлса, улардан бирининг бекор қилиши билан ҳам бекор бўлади. Чунки у жоиз битимдир. Худди ваколат каби шу билан ҳам бекор қилинаверади. Шериклардан бири вафот этиб, унинг балоғатга етган меросхўри бўлса, ширкатга қўшилиши мумкин. Нариги тасарруфдаги шерик унга рухсат беради. Унинг тақсимланишни талаб қилишга ҳам ҳаққи бор. Агар шериклардан бири битимни бекор қилмоқчи бўлса, нариги тараф рози бўлиши шарт. Бир неча шериклар бўлиб, фақат бир киши шерикликдан чиқмоқчи бўлса, тузилган ширкат бекор қилиниб, қолганлар қайтадан янги ширкат тузадилар.\nБитимни бекор қилишда музораба ширкатида фарқ бор. Музораба ширкатида музорабачи сотишни, мол эгаси эса тақсимлашни талаб қилса, музорабачининг талаби қондирилади. Чунки у музорабачининг фойдадаги ҳаққидир. Фойда эса, фақатгина сотишда намоён бўлади. Бошқа ширкатларда биров тақсимлашни, иккинчиси сотишни талаб қилса, тақсимлаш талаби қондирилади.\nTagsМузорабаШиркатни бекор қилиш


Чўчқа вируси Италияга етиб боргани тахмин қилинмоқда\n26 ноябр 2020, Тошкент вақти: 03:19\nИталия Соғлиқни сақлаш вазирлиги мамлакатда биринчи фуқаро чўчқа гриппига чалингани ҳақидаги хабарни ҳануз тасдиқлагани йўқ.\nБироз муқаддам Франс-пресс агентлиги Мексикадан қайтган 50 ёшли италиялик фуқаро вирусга чалингани ва Тоскане шаҳри шифохонасидан тузалиб чиққани ҳақида хабар қилган эди.\nХабарларга кўра, бугунга қадар дунёнинг 17 давлатида чўчқа гриппи юқтирилганига оид 600 дан ортиқ ҳолат расман қайд этилган.\nАйни пайтда америкалик экспертлар бу давлатда ўз текширувлари натижасида янги турдаги грипп кутилганидан кўра кучсизроқ, деган хулосага келди. Бироқ улар бу янги турдаги вирус бўлгани боис давлат раҳбарларини эҳтимолий пандемия олдини олиш чораларини кўриб қўйишга чақирмоқдалар.


02:04ЕЧЛ. "Атлетико" – "Ливерпуль" (онлайн ҳисоб) 68 02:02ЕЧЛ. "Боруссия" – ПСЖ (онлайн ҳисоб) 14 01:39Райола Невиллнинг танқидига жавобан: "Унинг ўзи дўзахга тушиши мумкин" 4 01:17МЮ футболчиси Жозе ва Контега керак 1 01:09Холанд ЕЧЛ тарихига кирди 14 00:28Бу қизиқ. Криштиану турмуш ўртоғига қанча маблағ ажратади? 11 00:05Спортчилар ижтимоий тармоқларда 0 00:04ЕЧЛ. "Атлетико" ва "Ливерпуль"нинг бошланғич таркиби билан танишинг 25 00:02ЕЧЛ. ПСЖ Дортмундда меҳмон бўлади (асосий таркиблар) 11 23:48"Ювентус" Кьеллини билан шартномани узайтиради. У клубда 15 йилдан бери ўйнайди 4 23:30Аллан машғулотларга қайтиш учун Гаттузодан узр сўради 0 23:11Яя Туре Хонданинг жамоадошига айланиши мумкин 2 22:56Икер Касильяс фаолиятини якунлади. У президент бўлади 20 22:35ОЧЛ-2020. Шукуров жамоасида жанговар дуранг, Манжукич ўйнаётган “Ал Дуҳайл” эса сафарда ютқазди (+жадвал) 33 22:17Хориж матбуоти: Яна бир муваффақиятсизликдан сўнг ўзбек футболини келажакда нима кутмоқда? 65


Касалланганлар сони 180 666 541\nСоғайганлар сони 165 297 012\nВафот этганлар 3 913 699\nЖо Байден кейинги молиявий йил учун Конгрессга бюджет сўровига киритишга қарор қилди. Агар тасдиқланса, кибер миссиялар бўлими 2012 йилда ташкил этилганидан бери биринчи марта кенгайтирилади\nКиритилди: 09:40 30.05.2021. Ўқилди: 911 марта. Фикрлар сони: 0 та.\nЗангиотада уй ёниб кетди


Президентимиз Шавкат Мирзиёевнинг «Янги Ўзбекистон» газетасига берган илк интервьюсида айтилган бу фикрлар, очиғи, ҳамманинг дилидаги гап бўлди. Яшил ҳудудлар масаласи биз учун нафақат экологик, ижтимоий-сиёсий вазифа, балки асрлар давомида аждоддан авлодга ўтиб келган маънавий-ахлоқий таомил ҳамдир. Президентимиз ўз интервьюларида худди ана шу жиҳатга ҳам алоҳида эътибор қаратган. Биз йиллар давомида узоқни ўйламасдан амалга оширилган бир қатор дастур ва лойиҳалар асосида иш кўриб келдик. Оқибатда, ҳатто она табиатга ҳам катта зарар етгани ҳеч кимга сир эмас. Йиллар давомидаги боқимандалик ва ўзибўларчилик, келажакни ўйламасдан қабул қилинган айрим қарорлар, одамлардаги ислоҳотларга ишончсизлик кайфияти турмушнинг кўплаб жабҳаларига жиддий таъсир ўтказди, дея оламиз.\nСўнги ўн йиллар атрофида аҳоли турар жойлари инфратузилмаси билан боғлиқ ислоҳотлар негизида айрим маҳаллий раҳбарларнинг уқувсизлиги экотизимга сезиларли талафот етказгани кўплаб фикр-мулоҳазаларга сабаб бўлаётган эди. Айниқса, модернизация қилиш, капитал таъмирлаш, шаҳар инфратузилмасини яратиш каби ислоҳотлар ҳар томонлама ва чуқур ўйланмасдан амалга оширилгани аҳолини ташвишга сола бошлади.\nОна табиатга зиён етказиб, дарахтларни ноқонуний тарзда кесганлик учун жавобгарликнинг белгиланиши яшил ҳудудларни қонуний ҳимоя қилиш механизми сифатида қаралади. Шунингдек, мораторий эълон қилиниши ҳамда муддатининг узайтирилиши ҳам яшил ҳудуд масаласи давлатнинг муҳим эътиборида турганини кўрсатади.\nХалқимиз янги барпо этган ҳовлисига аввало яхши ният билан кўчат ўтқазади. Фарзандларига атаб дарахт экади. Барқ уриб ўсиб турган дарахтни беҳуда йўқ қилишни ўзига эп кўрмайди. Йиллар давомида бунёд бўлган бир дарахтни кесиб ташлаш осон, лекин яна худди шундай ниҳол кўкартириш учун бир неча йил заҳмат чекилишини яхши билади. Ҳам серҳосил меваси, ҳам соя-салқини, ҳам ҳавони тозалашдаги ҳиссаси учун ҳар бир дарахт, ҳар бир яшилликка алоҳида муносабат кўрсатилади. Бу халқимизнинг минг йиллик тутумларида акс этган бобомерос турмуш тарзи сифатида қаралади. Уни ҳар бир фарзанд ўз оиласида катталардан, ота-бобосидан кўриб ўрганиб боради.\nАфсуски, кейинги пайтларда ана шу одат ва анъаналар бир қадар эътибордан четда қолди. Катта шаҳарларимиз, сўлим хиёбонлар, истироҳат боғлари, кўпқаватли уйлар атрофидаги дарахтлар кесилиши она табиатга заррача меҳри-эътибори бўлган ҳар бир инсонни ташвишга сола бошлади. Дарахтлар, айниқса, шаҳар қиёфаси учун жуда муҳим омилдир. У ерда завод-фабрикаларнинг ҳавога кўтарилаётган заҳарли газлари, транспорт воситаларининг тутуни, маиший ва саноат чиқиндисидан пайдо бўлаётган газлар атмосферага таъсир етказиши табиий. Барпо этилган яшил ҳудудлар эса, шаҳар экзотикасига кўрк бағишлаб туриш билан бирга, аҳоли учун катта миқдордаги кислород манбаи ҳамдир.\nДарҳақиқат, келгусида табиатга ўзбошимчалик билан муносабатда бўлиш каби ишларга йўл қўйилмаслиги учун аҳоли норозилигига сабаб бўлаётган бундай ҳолатлар юзасидан тегишли мутасаддиларга жиддий чоралар кўриш тақозо этилади.\nЯнги бунёд этилаётган турар жойлар, намунавий уйлар аҳолиси учун бу каби яшил ҳудудлар жуда муҳим. Улардаги болалар майдончалари, спорт-соғломлаштириш масканлари, маданий ҳордиқ масканлари у ерда барпо этилган яшил ҳудудлар билан файзли ва гавжум бўлади. Ўзбекистон Экологик партияси ана шундай эзгу мақсадларни кўзлаган ҳолда мавжуд яшил табиатни сақлаб қолиш тарафдоридир. Шу билан бирга, республикамизнинг бир қанча ҳудудларида эко боғлар яратиш ташаббуси билан чиқиб, мазкур ташаббусни амалга ошириб келмоқда. Аҳолининг кўпчилик қисми экопартиянинг бу ташаббусини қўллаб-қувватлаб, ўзлари ҳам кўнгилли равишда бу фаолиятга кўмакчи бўлмоқда.\nЎзбекистон Экологик партияси яшил ҳудудларни сақлаб қолиш, асраб-авайлаш ҳамда кўпайтириш борасида изчил фаолиятни амалга оширишда давом этади. Барча юртдошларимизни бундай ишда камарбаста бўлишга чақиради.\nЎзбекистон Экологик партияси Марказий Кенгаши раиси ўринбосари,


Қимматга тушган ёлғон - 27 Февраля 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2017-09-20, 0:45 AM\nГлавная » 2016 » Февраль » 27 » Қимматга тушган ёлғон\nҚимматга тушган ёлғон\nСавдога анча қўлим келишиб қолгани учун қариндошларимдан мақтов ҳам эшитиб қолардим. Бир танишимнинг таклифи билан кийим-кечак савдосида ўзимни синаб кўрмоқчи бўлдим. У менга қўшни давлатлардан мол олиб келиб беради. Икки йилдан буён шаҳардаги "Отчопар” бозорида аёллар кийимини сота бошладим. Фойдаси яхши экан, ярим йилда анчагина маблағ тўпладим.\nОнам ҳар келганида менга шу гапларни такрорлашни канда қилмасди. Қиш мавсуми бошланишига дўконимга янги урфга кирган аёллар пальтосини буюртма қилдим. Молларни кўриб, кўзим қувнаб кетди, чиройли, янги фасондаги пальтолар дўконимни безади. Битта "пачка”ни очганимда орасидан иккитаси "брак” чиқди. Энди нима қилдим, синчков харидор бир кўришда айбини топади. Ҳар бирини 800-900 минг сўмдан сотаман, деб мўлжаллаб қўйгандим. Икки миллион сўмга куярканманда... Йўқ...\nКеча олган пальтодан бир "пачка”сини қайтариб бераман. Кўпайиб кетди, бошқа бирор дўконга ўтказарсиз... - дедим менга мол олиб келадиган йигитга.\nҲар доим ундан мол олиб юрганим учун муносабатимиз бузилмасин, деб индамай қўйдим. Энди ўша "брак” палтони кимгадир ўтказиш фикри хаёлимдан кетмай қолди.\nҚишнинг бошланиши, дам олиш кунлари савдо зўр, одам гавжум бўлади. Якшанба куни бўлгани учун ўша куни ҳам харидорлар кўп эди. Баъзилар шунчаки нарх-навони билиш ёки томоша қилиш учун чиқади. Анча пайт савдолашиб вақтимизни олади-ю, "бир айланиб келай-чи”, деб кетиб қолади. Шундай пайтда бирам асабим ўйнайдики…\nОпажон, сал тўлароқдан келган экансиз, мен сизга ҳозир янги стилдаги инглизча фасонда тикилган пальтони бераман. Бир кийиб кўринг, ўзингиз баҳо берасиз. Сизга "чоткий” туради.\nЗўр турибди, опажон, ҳам нархиям қимматмас, бозорда бундан арзонини тополмайсиз. Иккиланмай олаверинг. "Положение”да экансиз, бир размер каттасини олсангиз, янаям яхши туради...\nУлар кетишди. Кечгача яна учта пальто сотдим. Эртасига душанба бўлгани учун дам олдик. Сешанба куни жиянимни ёрдамга олиб чиқдим. "Оптом” куни бўлгани учун бир ўзим чарчаб қоламан-да.\nК. У., Тошкент шаҳри\nКатегория: BAXS - TORTISHUV / FIKR MULOHAZA | Просмотров: 329 | | Теги: Yangilik, newsuz, uznews, xabarlar, habarlar, Новости, Yangiliklar, ahborot, news | Рейтинг: 0.0/0


“Мустақиллик — бахтимиз”. “Арқадағ” янги китоб ёзди | Qalampir.uz\n“Мустақиллик — бахтимиз”. “Арқадағ” янги китоб ёзди\nОлам\t01 Октябрь 2021 13:31 3164\nЖорий йилнинг 29 сентябрь куни Туркманистонда Президент Гурбангули Бердимуҳаммедовнинг “Мустақиллик — бахтимиз” номли янги китобининг тақдимоти бошланди. Бу ҳақда ТДҲ давлат ахборот агентлиги хабар берган.\nТаъкидланишича, китоб Туркманистон жамоат ташкилотлари марказида намойиш этилган. Қайд этилишича, Миллий Кенгаш Мажлиси ва Халқ Маслахати раҳбарлари ҳамда вакиллари, жамоат ташкилотлари ва оммавий ахборот воситалари иштирокидаги маросим тантанали муҳитда ўтган.\nМамлакат Ташқи ишлар вазирлигига кўра, тақдимот Ташқи ишлар вазирлиги Халқаро алоқалар институтида ҳам бўлиб ўтган.\nТадбирда вазирлик ва идоралар вакиллари, илмий зиёлилар, ўқитувчи ва талабалар ҳамда оммавий ахборот воситалари вакиллари иштирок этган.\nТаъкидланишича, китобда мустақиллик йилларида Туркманистон эришган кенг кўламли муваффақиятлар мужассам.\nМаълумот ўрнида, жорий йилнинг 25 сентябрь куни ўтказилган Халқ маслаҳати йиғилишида Президент Гурбангули Бердимуҳаммедов иштирокчиларга “Garaşsyzlyk – bagtymyz” (“Мустақиллик — бахтимиз”) китоби устида иш тугагани ҳақида хабар берган. Давлат раҳбари бошқа китобларида, жумладан, 2016 йилдаги “Туркманистон” ёки 2014 йилдаги “Мустақил, доимий нейтрал Туркманистон”да ҳам Туркманистон мустақиллиги мавзусини ёритган.\nТуркманистон Ташқи ишлар вазирлиги томонидан очилган Гурбангули Бердимуҳаммедов асарларининг электрон кутубхонасида 60 дан ортиқ китоблар бор, уларнинг аксарияти чет тилларига таржима қилинган.\n19 Май 11:12 50964\n18 Май 22:13 31623\n17 Май 22:31 31002\n18 Май 16:28 27541\n17 Май 12:46 24547


10:16 / 07.12.2018 896 pdf Ўқиш режими + -\nАссалому алайкум! Қилаётган ҳайрли ишларингизни Аллоҳ ўзи муносиб мукофотласин. Бир одамдан эшиттимки "ризқ тарқатувчи фаришталар бор ва сен ҳар куни эрталаб эшикни очиб қўйишинг керак. Улар ризқ улашади. Олдингилар шундай йўл тутишган" деди. Ҳақиқатан ҳам шундайми ва биз шундай йўл тутишимиз керакми?\n- Ва алайкум ассалом! У вақтда эшикни очиш эмас уйғоқ ҳолатда зикрда бўлиш керак.Валлоҳу аълам!\n10:15 / 06.12.2018 1040\n10:17 / 08.12.2018 1413\n2938 10:09 / 22 январь\nАллоҳ йўлида қийналаётганларга ҳавас қиламан\nБир биродарим билан гаплашаётганда Аллоҳ йўлида қийналаётганлари ҳақида гап кетиб қолди. Мен Аллоҳ йўлида қийналаётганларга ҳавас қиламан, чунки охиратда ажри давоми...\n1382 16:04 / 27.04.2016\nСаволРасул билан Набийнинг фарқи нимадаЖавоб Шайх Муҳаммад Содиқ Муҳаммад ЮсуфНабий ва расул орасидаги фарқ. Набий ва Расул орасидаги фарқ ҳақида бир неча давоми...\n2222 18:05 / 17.04.2017\n1208 20:47 / 24.04.2016


Видео, 25 ноябр 2019\n25 январ 2020, Тошкент вақти: 06:47\nдушанба 25 ноябр 2019\nноябр 25, 2019\nПрезидент куёвининг навбатдаги V.I.P. меҳмони – UFC чемпиони Ҳабиб Нурмагамедов Тошкентга келди ва Отабек Умаров бош бўлган чемпоинат фахрий меҳмони бўлди. Тармоқда буни олқишкаганлар ҳам, қоралаганлар ҳам кўп бўлди.\n"Газ йўқ¸ свет йўқ¸ лекин телевизорда тўтиқушлар "бизларда ундай¸ бундай" деб сайраб ëтибди"\nЎзбекистоннинг турли вилоятларидан видео йўллаганларнинг айтишича¸ улар яшаëтган ҳудудларда шу кунларда газ ва свет йўқ. Ташқарида ҳаво ҳарорати минусга тушиб кетган бўлишига қарамасдан суткалаб газ ва свет берилмаяпти.\nноябр 23, 2019\nЗангиота қамоғидаги даҳшатлар ҳақида очиқ гапирган собиқ маҳкумани маҳалласида “шарманда” қилиш кампанияси бормоқда\nГулчеҳра Исабоева ўзбек маҳкумаларнинг қамоқдаги даҳшатли ҳаëти¸ Зангиотанинг VIP тутқунлари Гулнора Каримова ва Гаяне Авакян ҳақида очиқ гапирган эди. Гулчеҳра Исабоева очиқланган интервюдан сўнг участка нозири бошчилигида ўзига нисбатан “қўшнилар хуружи” бораëтганини айтади.\nХива бозори тадбиркорлари: Қадимий шаҳримиз бозори ахлатхона бўлиб қолди\nХоразм вилояти Хива шаҳри бозорида савдо қилувчи тадбиркорларнинг ëзишича¸ бозор кўчирилганидан бери тадбиркорларга на бузилган дўконлар учун компенсация берилган¸ на ер берилган. Тадбиркорларга кўра¸ улар ëзган 1000дан ортиқ ариза Шавкат Мирзиëевгача етиб бормаяпти.\nOzodLive: Kun.uz ва Ж. Ортиқхўжаев можаросини Мирзиёев қандай ҳал қилади?\nKun.uz ва Ж. Ортиқхўжаев можаросини Мирзиёев қандай ҳал қилади? "Зангиота"ни фош қилган аёлни ким таҳқирлаяпти? Барчаси Озодликнинг ҳафталик OzodLive дастурида.\nҲиммат: Ўзганлик онахонга саховатпешалар янги уй ҳадя қилишди\nҚирғизистоннинг Ўш вилояти Ўзган шаҳрида истиқомат қилувчи 73 ёшли Зуҳра ая Бабичова бундан буён ўзи ва набираларини том босиб қолиши мумкинлигидан хавотирланмай яшайди. Ҳамшаҳарлари унинг қулашига бир баҳя қолган эски уйи ўрнига янгисини қуриб беришди.\nБухоро вилояти Шофиркон туманида яшовчи турғуннинг ëзишича¸ тумандаги 17 сонли боғчада ишловчиларни мажбурий меҳнатга жалб этиш ва пахта даласига олиб чиқиш давом этмоқда. Янги ишга тушиши кутилаëтган боғчанинг фирма қилиши керак бўлган ишлари боғча ишчиларига қилдирилмоқда.\nГрузия мухолифати ҳукумат истеъфосини талаб қилмоқда\nГрузияда мухолифат тарафдорлари 17 ноябрь куни пойтахт Тбилисида ҳукумат истеъфоси ва янги парламент сайлови талаби билан митинг ўтказишди.\nноябр 17, 2019\nМосквада комада ётган 22 яшар ўзбекистонлик талаба вафот этди\n13 ноябрда Москва шифохоналаридан бирида шу йилнинг августидан буён комада ётган 22 яшар самарқандлик талаба Ўлмасхон Баҳронов вафот этди. Жума, 15 ноябрга ўтар кечаси Ўлмасхоннинг жасади Ўзбекистон консуллиги ва Ташқи меҳнат миграцияси агентлиги кўмагида Самарқандга юборилди.\nТурғун: Мева бериб турган боғларни кесиб пахтазор қилишмоқда\nФарғона вилояти Тошлоқ тумани Хонариқ қишлоғида яшовчи турғуннинг ëзишича¸ қишлоқдаги боғлардаги мевали дарахтлар кесиб ташланмоқда ва боғ ўрнига пахтазор қилишмоқчи.\nноябр 14, 2019\nOzodLive: Ниқоблилар томонидан калтакланган йигитлар; "Союзмультфильм" билан янги лойиҳа; тожик бозоридаги ўзбек кийим-кечаклари\nВодиллик йигитлар калтакланди, аммо ДХХ жим; "Ўзбеккино" ва "Союзмультфильм" бирга Хўжа Насриддин ҳақида кўп серияли мультфильм олмоқчи; Ўзбек кийим-кечаклари тожик бозорларини эгалламоқда.\nАОКА Давлат Назарнинг оиласидан хабар олди, моддий ёрдам берди\n14 ноябрь куни Ўзбекистон президенти администрацияси ҳузуридаги Ахборот ва оммавий коммуникациялар агентлиги (АОКА) ходимлари машина уриб кетиши оқибатида ҳалок бўлган хоразмлик журналист Давлат Назар (Давлатназар Рўзметов) оиласига моддий ёрдам берди.


2015 йил мунажжимлар башорати - 6 Января 2015 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nBrutMusators, huhspils, Dedpierear, Staibror\nГлавная » 2015 » Январь » 6 » 2015 йил мунажжимлар башорати\nКириб келаётган 2015 йил – Қўй йили! Янги йилда омад, бахт ҳамрохингиз бўлишини тилаб, мунажжимларнинг сиз учун тайёрлаган башоратларини тақдим этамиз. Газетамизнинг шу сонидан бошлаб, ҳар бир бурж вакилларини ўзлари учун аталган янгиликлар билан таништириб борамиз.\nБУ – СИЗНИНГ ЙИЛИНГИЗ!\nКелаётган Қўй йили ҳамал буржи вакилларига кўплаб имкониятларни тақдим этиши тайин. Асосийси, кўпроқ ташаббус кўрсатиб, омадни қўлдан бой бермасалар бўлгани. Устига устак улар ёлғиз эмаслар, дўстлари, ҳамкасблаклари ҳар доим ёрдамга шай. ҳамаллар учун 2015 йил ҳал қилувчи аҳамият касб этади. Яшашдан мақсад ҳақида жиддий мулоҳаза юритиб, маълум хулосаларга келиш ва уларга таяниб келажак сари одимлаш даври келади. Шу йили содир бўлажак воқеалар бутун ҳаётингизни ўзгартириб юборади ва сиз уларнинг таъсирини ҳали узоқ ҳис қиласиз. Хуллас, ҳаётингиз қисман, ҳатто тубдан ўзгаради.\nМуҳаббат бобида кўпларни кутилмаган ва ҳал қилувчи ўзгаришлар кутяпти. Кимдир ўз муҳаббатини топади, яна кимдир мавжуд муносабатларини чуқурлаштиради. Айниқса, буржнинг эркак вакиллари ҳаётида муҳаббат борасида унутилмас ҳодисалар рўй беради. Афсуски, ҳал этувчи топилмалар билан бир қаторда йўқотишлар ҳам бўлади – ҳижрон, эски муносабатларнинг ниҳояланиши...\nБу йил ҳали ота-оналик бахтини тотиб кўрмаган ҳамалларнинг оиласига «янги меҳмон» келиши кутилмоқда. Ота-оналик шарафига муяссар бўлганларнинг эса кўп вақтлари болалар парвариши ва уларга ғамхўрлик қилишга кетади. Яъни фарзандингизнинг ўқишини назорат қилиш, шахсий ҳаётидаги муаммоларни ҳал этиш, соғлиги борасида ғамхўрлик кўрсатиш – бари сизнинг зиммангизда. Ташвишларнинг энг кўпи апрел ойига тўғри келади, аммо майдан бошлаб ҳаммаси ўзгаради. Тураржой муаммосини ҳал этишингиз учун қўлингизда сармоя пайдо бўлади. Июндан бошлаб оилангиздаги муҳит яхшилана боради.\nДугоналарингиз фикрларингизни қўллаб-қувватлашади, аммо уларнинг фойдангизни кўзлаб айтган танқидларидан тўғри хулоса чиқаринг. Январдан июлгача энг яқин дугонангиз билан фикарларингиз бир жойдан чиқмай, муносабатларингиз ёмонлашиши башорат қилинмоқда. ҳар кимнинг ўз фикри бўлиш мумкинлигини иккингиз ҳам тан олинг. Шундай қилсангиз августга бориб зиддиятлардан асар ҳам қолмайди.\nЭҳтиётингизни қилсангиз саломатлигингиз билан жиддий муаммолар кузатилмайди. Баҳорги аллергия хуружидан сақланиш учун қишдаёқ профилактика чораларини кўриб қўйинг. Ирсий касаликлар январдан июнгача безовта қилиш эҳтимоли бор. Кўз ва асаб толаларининг ортиқча зўрайиши бош мия томирларида салбий ўзгаришларни юзага келтириши мумкин. Натижада, апрель, июнь, июль ойларида бош оғриғи безовта қилади. Гиёҳлардан тайёрланган тинчлантирувчи дамламаларни ичиб юринг ва оёқ кафтини уйқудан олдин яхшилаб уқаланг. Июлнинг охиридан сентябрнинг бошларигача шамоллаш ва яллиғланиш хасталикларига мойиллик бўлади. Августда жароҳатлар ва суяклар синишидан эҳтиёт бўлинг. Августнинг ўрталаридан сентябрнинг охиригача сурункали касалликлар хуруж қилиши эҳтимоли юқори.\nКелаётган йилда кредит олманг ва қарз берманг. Аммо ўз мажбуриятларингизни адо этишингизга ҳеч қандай монелик йўқ. Ишхонада раҳбариятининг молиявий сиёсатидан норозилигингиз очиқ зиддиятларга олиб келиши мумкин. Айниқса,бу апрел, май, ноябрь ва декабрь ойларида сезилади. Айтганча, бу давр ишингизни ўзгартириш учун қулай фурсат. Агар ишда ўсишни истасангиз дипломатияни ўрганинг, ғазабингизни эса жиловланг. Апрелнинг охиридан июнгача даромад манбаингизни ранг-баранглаштириш имкони пайдо бўлади. Янги иш бошламоқчи бўлсангиз, июндан сентаябргача ва ноябр ойларида амалга оширинг. Февраль, ноябрь ва декабрь хизмат пиллапояларидан юқорилаш ва иш ҳақини оширишларини сўраш учун қулай пайт. Юлдузлар сизга келаётган йилда ҳалол ва масъулиятли бўлишни тавсия этишмоқда.\nҲАЁТГА КУЛИБ БОҚИНГ\nСаврлар бу йил бироз башоратчи бўлиб қолишади. Ташқи олам уларга анча таъсир кўрсиши мумкин. Йил давомида бир неча қаттиқ силкинишларни бошдан ўтказадилар. У ёқдан бу ёққа югуриш, бетартиблик, рўзғор ташвишлари – буларнинг бари Савр буржи вакилларини жиғибийрон қилади. Аммо ирода билан барини енгиш мумкин.\nБуржнинг энг совуққон вакиллари ҳам севиб қолишлари мумкин. Савр буржи вакиллари ташқи кўриниш ва саломатликларига кўп эътибор бераверишмайди. Аммо 2015 йилда ўзингизга қанчалик кўп эътибор берсангиз, қиёфангиз шунчалик ёқимли ва жозибали бўлиб бораверади. Аёллар пардозларини ўзгартириб, айрим безак буюмлари сотиб олишлари керак. Буржнинг эркак вакиллари эса ҳаётсеварликлари ва некбинликлари билан қарама-қарши жинснинг эътиборини қозона оладилар. Ёш Саврлар шиддатли эҳтиросларга дуч келишлари мумкин. Бир кўришда муҳаббат ҳам шулар жумласидан. Аммо ҳис-туйғуларга берилиб, никоҳ ришталарини боғлашга шошилманг. Аввало туйғуларни обдан синовдан ўтказинг.\nМартдан ноябргача бўлган муддатда оилангизда тинчлик-осойишталик ҳукм суриши, ота-онангиз билан муносабатларингиз яхши бўлиши учун кўп ҳаракат қилишингизга тўғри келади. Июлда ижодий ишларингиз ривожланади ва уй-рўзғор ташвишлари ҳам малол келмай қолади. Сентябрда кўнглингиз байрамларни тусай бошлайди. Ноябрь – декабрь ойларида оилавий муносабатлардаги одатийлик ва сокинликка путур етиши мумкин. Фарзандларингизнинг истакларини бажо келтираман, деб роса харажат қилишингизга тўғри келади. Ўқишига, дам олишига, хорижга бориб-келишига, турмушга бериш ёки уйлантиришга – хуллас, санаб адоғига етиб бўлмайди. Аммо бу ҳаражатларнинг бари яхшиликка бўлгани учун, уларни оғринмай амалга оширасиз.\nКелаётган йилда дўстларингиз режаларингизни амалга ошишида ёрдам бериб, қатор кутилмаган совғалар қилишади. Янги танишлар орттиринг ва сизни тушунадиган ҳамда қўллаб-қувватлайдиган инсонлар сони нақадар кўплигига амин бўлинг. Июндан ноябргача содир бўладиган воқеалар дўстлик тушунчасига қайта назар солишга мажбур қилади. Чунки айрим ҳамкасбларингиз сизни ранжитишлари мумкин.\nСоғлиғингизга эътибор бериш ва ўзингизни парваришлаш бу йил асосий вазифангиз бўлиши керак. Танангизнинг сизга ёқадиган ва тўғри келадиган нарсалар борасидаги ишораларини англаб, тўғри қабул қилиш жуда муҳим. Августгача бўлган муддатда сурункали касалликлар бош кўтариши эҳтимоли юқори. Оддийгина тумов ёки томоқ оғриғини беэътибор қолдирманг, чунки жиддий касалликка айланиб кетиши мумкин. Январда суякларга, терингизга ва буйракларга эътиборли бўлинг. Апрель, июнь ва сентябрь–октябрь ойларида асаб тизимингизни ҳимояланг. ҳадеб дори-дармонга суянаверманг, руҳан хотиржам бўлишга ўрганинг.\nКелаётган йилда кўп ишлашингизга тўғри келади. Қиш ойларида малакангизни оширинг, чет тилларини ўрганинг, янги танишлар орттиринг ва касбингизнинг сизга номаълум жиҳатларига эътибор қаратинг. Январда муҳим шартнома имзолашингиз мумкин. Февралда бошлиқлари томонидан кўпдан сўраб келаётган нарсангиз берилади. Мартдан июлгача берган сўзингизнинг устидан чиқиш талаб қилинади. Интизом, масъулиятни ҳис этиш ва ҳалоллик ўз баҳосини олади. ҳатто, автомобиллик бўлишингиз ҳам мумкин. Ўз фикрингизни ҳамкорларга тўғри етказиш ва меҳнатингизга тўғри баҳо беришга ўрганинг. Хизмат сафарларига чиққанда ва иш билан боғлиқ хужжатларга мурожаат қилганда жуда диққатли бўлишингиз керак.\nШахсий ҳаёт ва жамоат иши, муҳаббат ва дўстлик, болалар ва иш, севимли машғулот ёки мажбурият деган танловлар орасида яшашингизга тўғри келади. Яширин истеъдодингизни намоён қилишга интилиш кучаяди. Масалан, буржнинг айрим вакиллари бирданига шеър ёзишни ёки қўшиқ куйлашни бошлаб қолсалар, ҳайрон бўлманг.\nҚиш романтик туйғуларга бой тарзда ўтади. Март ойидан мулоқот доирангиз анча кенгаяди, демакки, иккинчи ярмингизни топиш имконияти ҳам юксалади. Апрелда эса муҳаббат ҳаётингизнинг аҳамиятга молик асосий бўлаги эканини тушуниб етасиз. Июнь ойида ёрингизнинг бегона аёлларга гап отиши ёки кўз ташлаши оқибатида қаттиқ рашкка берилишишнгиз мумкин. Май ва июнь ойларида севгилингиздан қабул қиладиган совғаларингиз сизни хушнуд этиб, унинг учун нақадар севимли эканингизни англатади. Август ва октябрда эса муҳаббатингиз янги поғонага кўтарилади. Ноябрь ойида турмушга чиқмаганларга тўй учун яхши фурсат.\nЙилнинг биринчи ярмида эрингиз билан муносабатларни ойдинлаштириш учун бир нечта идиш-товоқнинг баҳридан ўтишингизга ҳам тўғри келиши мумкин. Буни қарангки, шу жанжаллардан сўнг кўнглингиздан ғубор кетиб, ўртадаги дилхираликлар кўтарилади ва жуфтингиз билан бир-бирингизни яхшироқ тушунадиган бўлиб қоласиз. Болаларингиз йил давомида мустақил бўлишга ва ўз билганларидан қолмасликка интиладилар. Агар уларнинг қизиқишларини уйда байрам кайфияти яратишга буриб юбора олсангиз, марра сизники. Февраль, апрель, июнь, октябрь ойларида ақл билан иш тутинг.\nБу йил дугоналарингизнинг сиздан хафа бўлишга ҳақлари бор. Чунки сиз шахсий ишларингиз, оила, фарзандлар ташвишлари, ижод масалаларига кўп вақт ажратиб, уларни унутиб қўйишингиз мумкин. Аммо сизни қандай бўлсангиз шундайлигингизча қабул қилиб, тушуниб ва кечириб кета олмасалар дўстлик қаёқда қолади? Баҳорда яқин дугонангизнинг ҳаётида ёқимли ўзгаришлар рўй бериши мумкин. Шу пайтда у билан учрашишга вақт топинг, шунда бир-бирингизни янада қадрлайсиз. Апрель ва декабрь ойларида дўстларингизга ёрдамингиз керак бўлиб қолиши мумкин.\nКелаётган йилда соғлом турмуш тарзига риоя қилинг. Бадантарбия ва чиниқиш билан танангизга мадад бериб боринг. Уйқусизлик, вақтида овқатланмаслик ва дам олмаслик каби одатлар билан организмингизни синашга хожат йўқ. Мартдан июлгача сурункали касалликларингиз хуруж қилиб қолиши мумкин. Суяклар, бўғинлар, терива шиллиқ қаватлар юқори хавф остида. Тиш шифокори ҳузурига ҳам боришга тўғри келади. Апрельвамайда ортиқча асабийлик туфайли уйқусизлик юзага келиши мумкин. ҳордиқ чиқаринг, сайр қилинг, ёқимли мусиқа тингланг. Хуллас, танангизни парваришланг.\nҚишда сизнинг жозибангизу таниш-билишларингиз ҳам ишдаги аҳволингизни яхшилашга ёрдам бера олмайди. Фақат яхшилаб меҳнат қилиш керак. Баҳорда қатор молиявий йўқотишлар башорат қилинмоқда. Шу сабабли ортиқча харажатлар ва кўнгилхушликлардан тийилинг. Аммо ижодкор инсонлар учун ўз истеъдодларини намоён этишларига қулай фурсат туғилади. Июль ойида иш ҳақингиз кўтарилиши мумкин. Балки мукофот беришар. Август ва сентябрь ойларида раҳбариятнинг ваъдаларига кўп ҳам учманг.\nЯХШИ НАРСАЛАРНИ ЎЙЛАНГ!\nСизни қарама-қаршиликларга бой йил кутяпти. ҳаётга муносабатингизни ўзгартирасиз ва, ҳатто, ўзингизга яхши таниш инсонларни янгидан кашф этасиз. Фақат бу кашфиётларингиз ҳамиша ҳам сиз учун ёқимли бўлишига кафолат йўқ. Келаётган йилда ўз устингизда ишлаш билан бирга ўтган йилда пайдо бўлган кўнгил яраларини даволашга ҳам имкон топасиз. Албатта, бундай ўзгаришлар кайфиятга таъсир қилади, оилада ҳамда дўстлар даврасида зиддиятлар ва жанжалларни келтириб чиқариши мумкин. Маслаҳат оддий: ўзингизни босишга ҳаракат қилинг.\nЙил давомида муҳаббат ҳамроҳингиз бўлади. Узоқ давом этиб келаётган, аммо номи йўқ муносабатлар ойдинлашади. Йилнинг биринчи ярмида қарама-қарши жинснинг сизга эътибори ортади. Турмушга чиқмаган қизларнинг совчилари кўпаяди. Муҳаббат бобида севгилингиз ҳақида кўпроқ қайғуришингиз талаб этилади. Йилнинг иккинчи ярмида туйғулар чуқурлашади.\nАгар ўзингизни фақат оилага бағишламоқчи бўлсангиз, янги йил бунга имкон беради. Февралнинг ўрталарида оилангиздаги муаммоларни узил-кесил ҳал қилишингиз керак. Аммо ишни ҳам унутиб қўйманг, зеро ишсиз ва пулсиз оилангизга фойдангиз кам тегади. Уйда бирон катта ўзгариш бошлашни миянгиздан чиқариб ташланг, чунки бу муваффақиятли якун топмайди. Катталарга ёқиш ҳаракатингиз аввалига самара бермаслиги мумкин, аммо мақсадингиздан қайтманг. Томчи тошни емиради дейишади-ку. Болалар ҳам кўп эътибор ва сабр талаб қилишади. Йилнинг иккинчи ярмида фарзандлар учун катта ҳаражатлар қилишингиз мумкин.\nЯнварь-февраль ойларида ўтмишни кавлаштирманг. Январь ойида яқин дугонангиз билан муносабатларингизни ойдинлаштиришингиз эҳтимоли бор. Қишда атрофингиздаги одамлар иккиюзламачилик қилаётгандек туюлиши мумкин. Бу эса муносабатларга таъсир этмай қолмайди. Лекин вақт ўтиши билан сирлар ошкор бўлади ва ким дўсту ким душманлигини ажратиб оласиз. Мартдан июнгача очиқ чеҳрангиз ҳамда иссиқ истарангиз билан янги танишлар орттирасиз. Фақат унутманг, дўстликда хиёнатни кечирмайдилар. Шу сабабли ҳалол бўлинг.\nУмуман олганда, соғлиғингиздан ортиқча шикоят қилмайсиз. Касалликларнинг олдини олиб, танангизни парваришлаб борсангиз бўлди. Мартнинг бошларигача бироз камқувват бўлиб, овқат ҳазмқилишда муаммоларга дуч келишингиз мумкин, шунингдек жигар иши ҳам озгина қийинлашади. Йилнинг биринчи ярмида терингизни яхшилаб парвариш қилинг. Шунингдек, жисмоний ҳаракатлар ва меъёрда овқатланиш ҳам муҳим. Агар овқатланишда меъёрни билмасангиз, семириб кетишингиз мумкин. Шамоллашга ва жароҳатларга мойиллик февралнинг ўрталаридан мартнинг ўрталаригача мавжуд бўлиб туради. Асаб тизимингиз эса февраль, май ва октябрьойларида зўриқиши мумкин.\nИшда ўзингизни тенги йўқ профессионал санай бошлайсиз ва вазифаларингизга бошингиз билан шўнғиб кетасиз. Лекин кучингизга ортиқча баҳо берманг. Сизга ҳам ҳордиқ чиқариш, таътил керак. Бунинг учун май-июнь ойларини танлаганингиз маъқул. Ёзнинг ўрталарига келиб, ишингиз кўпаяди, унга мувофиқ равишда маошингиз ҳам ошади, ҳатто юқори лавозимга кўтарилишингиз ҳам мумкин. Аммо кутилмаган ҳаражатлар қилиш одатингиз пешона тери билан топган пулларингизнинг ҳавога совурилишига олиб келади. Оила аъзоларингиздан бемаслаҳат харидлар қилмасликка одатланинг.\nМЕҳНАТИНГИЗ РОҳАТИНИ КЎРАСИЗ.\nМулоқотга, янги танишувларга ва билимингизни орттиришга жадал киришинг. Гўзаллик ва сиполик ўзингизни тутишингиз, хатти-ҳаракатларингиз ва ўйларингизда намоён бўлмоғи керак.\nЙилнинг биринчи ярмида муҳаббат борасида орзу қилганларингизнинг бари амалга ошади: романтика, гуллар, совғалар, унутилмас учрашувлар. Кимдир сизни зимдан севиб қолиши ва ҳатто ўзингизга ҳам бу ҳақда айтмаслиги мумкин. Туйғуларингиз шунчаки хавас эмас, ҳақиқий муҳаббат даражасига кўтарилиши эҳтимоли бор. Март, сентябрь ёки октябрь ойларида турмушга чиқиш таклифини қабул қиласиз. Оилали арслонлар эса турмуш ўртоқлари билан анчадан бери давом этиб келаётган тушунмовчиликларнинг бартараф бўлишига эришадилар. Турмуш ўртоғингиз билан муносабатлар, айниқса, январдан мартгача ва ноябрь-декабрь ойларида романтик тус олади.\nЙил кўчмас мулк билан боғлиқ масалаларни ҳал этиш ва катта таъмирлаш ишларини амалга ошириш учун қулайдир. Январдан майгача уй-жой билан муаммоларингизниҳал этинг. Болаларингиз қобилияти, ижодий ютуқлари ва мустақиллиги билан сизни хурсанд қилишади. Турмуш ўртоғингиз иш билан бутунлай машғул бўлади. Фақат февраль, июнь ва август ойларидагина у оилавий масалаларга эътибор қаратади.\nФаол мулоқот, дўстлар даврасини кенгайтириш – шахс сифатида ўсишингиз учун зарур. Умумий манфаатлар сабаб узоқ қариндошлар билан алоқаларингиз тикланади. Январдан июль ойининг ўрталаригача энг яқин дўстларингиз сафида ўзгаришлар рўй беради. Март-апрель ойларида ғийбатларга дуч келасиз. Ишончингизни суистеъмол қилишлари мумкин. Йилнинг биринчи ярмида ишдаги фитналар таранг вазиятни вужудга келтиради. Февраль, июнь ва октябрда атрофингизда ишончли жамоа жамланади, тасодифий одамлар эса четга чиқади.\nКелаётган йилда танангизнинг ўз-ўзини тиклаш ва соғломлаштириш лаёқати юқори нуқтага кўтарилади. Касалликлар асосан руҳий-асабий заминда юзага келиши мумкин. Шу сабабли тушкун кайфиятга қарши уруш эълон қилинг: байраму тадбирларда иштирок этинг, некбин инсонлар билан кўпроқ мулоқотда бўлинг. Қон босимингизни назорат қилиб боринг, сон-тос суяги учун махсус машқларни бажаринг. Шунингдек, ортиқча овқат еб юбориш одатингиз бор, бу ҳам саломатлигингизга яхши таъсир кўрсатмайди. Айнан йилнинг биринчи ярмида касалликларингизни тўғри ташхислаш имкони юқори. Январь-февраль ойларида шамоллашингиз мумкин. Июлдан сентябргача эса камқувватлик юзага келиши эҳтимоли бор.\nДаромад манбаларингиз ўзгармайди. Августнинг ўрталаридан сентябрнинг охирларигача айрим ўзгаришлар бўлиши мумкин. Фақат январь-февраль ойларидагина ишингизга халақит берадиган айрим тўсиқларга дуч келишингиз мумкин. Айнан шу даврда кўпроқ мулоқотда бўлинг, хизмат сафарларидан воз кечманг. Январдан майгача ҳамкасбларингизнинг турли муносабатларига тайёр туринг. Ижодкорлар, санъаткорлар, тиббиёт, кўчмас мулк ва қурилиш соҳаси вакилларини оз-моз касбий ўсиш кутади. Ўқитувчилар, спорт мураббийлари, транспорт ва ақлий меҳнат соҳиблари, оммавий ахборот воситалари ходимлари йилнинг биринчи ярмида қатор қийинчиликларга дуч келишлари мумкин.\nБАРЧА ЎЗГАРИШЛАР – ЯХШИЛИККА\nРомантик эҳтиросларга бойлигингиз ёнингиздагиларга халақит бермасин. Пулга тўғри муносабатда бўлиш ва ўз тадбиркорлик қобилиятингизни амалда қўллашга ўрганинг.\nЮлдузлар келаётган йилда муҳаббатнинг янги қирраларини кашф этишингизни башорат қилишмоқда. Тақдирга ишонинг ва ўзгаришлардан қўрқманг. Шундагина асл муҳаббат нималигини англаб етасиз. Қишда кутилмаган якун бўлади: сиз ё муносабатларни умуман тўхтатасиз ёки ўша одамсиз ҳаётингизни тасаввур ҳам қилолмай, унга турмушга чиқасиз. Мартдан ноябргача муҳаббат бобида айёрлик қилишга уринманг ва орага ёлғон аралашишига йўл қўйманг. Июлда муносабатларингиз шу қадар гўзаллашадики, қанот чиқариб учгудек бўласиз. Июлнинг охиридан сентябрнинг бошларигача аразлар, тушунмовчиликлар сабаб, рашкка берилиб, кейин уялиб юрадиган ишларни қилиб қўйишингиз мумкин.\nЙилнинг биринчи ярмида уйингиз ва оила аъзоларингиз сизга бахту хотиржамлик бахш этади. Қишда кўчмас мулк билан боғлиқ кутилмаган ҳолатлар юзага келиши мумкин. Балки одатдаги оилавий турмуш тарзингизга бироз ўзгариш киритишга тўғри келар. Февраль, апрель ва октябрь ойларида турмуш ўртоғингиз билан бироз тушунмовчиликлар юзага келади. Баҳордан яшаш шароитингизни яхшилаш борасида турли режаларни тузишингизва уларни амалга оширишингиз мумкин.\nЙилнинг биринчи ярмида дўстлар билан боғлиқ истакларингиз амалга ошади. Қишда худбин танишларингизнинг қилмишларидан азият чекасиз. Йилнинг иккинчи ярмида дўстлар билан ҳамкорликда ижод қилиш ва ҳордиқ чиқариш учун қулай фурсатлар тақдим этилади. Ёзнинг охирида одамларни ишонтира олиш қобилиятингиз иш беради, дўстларингиз истаган нарсангизни беришади. Истаганингизча сўрайверинг!\nЯнварь ва февраль ойларида анчадан бери унут бўлиб кетган сурункали касалликларингиз яна намоён бўлади. Масалан, қон айланишидаги муаммолар, томирлар спазми, талвасалар, юрак ва кўз касалликлари. Мартдан ноябргача асабларингиз турли қўрқув ва хавотирлардан, руҳиятингизни ёмон таъсирлардан асраб, фақат яхши нарсалар ҳақида ўйланг. Таомномангиздан аччиқ ва шўр овқатларни чиқариб ташланг. Ётишдан олдин хушхабарлар, яхши нарсалар ҳақида ўйланг, сайрга чиқинг, севимли мусиқангизни тингланг, комедия фильмларини томоша қилинг, яхши китоблар ўқинг. Апрелда жароҳатлар олиш хавфи юқори, декабрда эса хавфли юмушларни бажарманг, масалан, лампочкаларни алмаштириш ёки даҳлизнинг ойналарини артиш каби…\nКелаётган йилда рўзғорга, оила бюджетига ҳисса қўшсангиз, яхши бўларди. Йилнинг биринчи ярмида пул борасида бироз тортилиб қоласиз. Шу сабабли фойда келтирадиган ишга жон-жаҳдингиз билан киришасиз. Агар тўғри ҳаракат қилсангиз, молиявий фойда кўришингиз мумкин. Январь ва февралда янги иш бошлаш ёки иш жойини ўзгартириш тавсия этилмайди. Июлнинг охиридан сентябрнинг бошларигача сафарга чиқиш ҳамда транспорт воситаси сотиб олиш имконингиз мавжуд.\nҲЕЧ НАРСАГА ҚАРМАЙ, ФАҚАТ ОЛҒА!\nКелаётган йилда мақсад сари илдам одимлаш ва тўсиқлардан қўрқмаслик шиорингизга айлансин. Бора-бора ҳаётингизда содир бўлаётган ишларнинг моҳиятини англай борасиз ва ҳаммаси учун тақдирдан миннатдор бўласиз.\nБаҳорда турмуш ўртоғингиз ёки севимли инсонингизнинг сизга нисбатан муҳаббати юрагингизни орзиқтириб юборади. Бу йил муҳаббат бобида бироз дадилроқ бўлишингиз лозим. Март ойида ёрингиз билан муносабатларингиз ўта романтик тус олади. Қишки уриш-жанжаллардан сўнг яна бир-бирингизга чексиз меҳр-муҳаббат тақдим эта бошлайсиз. Бироқ зиддиятлардан сўнг муносабатларингизни тиклай олмасангиз, ажралиб кетиш қарорини чиқаришга шошилманг. Бир оз «тайм аут» олиб, ўйлаб кўрарсиз, балки. Қалб амрига бўйсининг.\nЯнги йилнинг бошида бутун оила аъзолари бир дастурхон атрофига йиғилиб, ўтган йилни муҳокама қилиб олсангиз яхши бўларди. Уришганлар ярашсинлар, бир-бирларини кечирсинлар. Ота-онангиз ҳар доимгидек сизни ёш бола деб ўйлаб насиҳатлар қилишса, аччиғингиз чиқмасин. Қари билганни пари билмас, дейишади-ку. Март-апрель ойларида турмуш ўртоғингиз билан зиддиятлар кўпаяди. Бир-бирингизга қулоқ тутиб, эҳтиёжларингизни англашга урининг. Эрингизни ҳар бир қилган ишини мақташни унутманг.\nЙилнинг биринчи ярмида давраларда ярқираб, фақат олдинги ўринда туришга интиласиз. Албатта, бу ҳаммага ҳам ёқавермайди. Айниқса баъзи дугоналарингизга. Улар билан баҳслашманг, аксинча, айни дамда дўстлар кўмагига, қўллаб-қувватлашига муҳтож эканингизни билдиринг. Йилнинг биринчи ярмида ҳаётингизда пайдо бўлган янги танишлар сизга тақдирингиздан муҳим ишораларни бериши мумкин, бу ишораларга беэътибор бўлманг. Июндан ноябргача иккиюзламачилик қилган айрим инсонларни дўстларингиз сафидан чиқаришга тўғри келади.\nЙилнинг биринчи ярмидаги асаббузарликлар саломатлигингизга таъсир кўрсатиши мумкин. Июндан ноябргача ички безлар фаолиятида салбий ўзгаришлар кузатилади. Шунингдек ташхислаш мураккаб бўлган касалликлар ҳам хавф солиб турибди. Айрим касалликлар руҳиятга ҳам боғлиқ бўлса ажаб эмас. Масалан, узоқ давом этган тумов кимнидир жинингиз суймаётганидан далолат бериши мумкин. Бундай ҳолда, дори-дармонлардан наф оз, яхшиси ўша одамни кечиришингиз ёки ундан узоқроқ юришингиз мақсадга мувофиқдир. Йил давомида меъёрда овқатланинг. Июлдан сентябргача ўта ёғли овқатлардан тийилинг. Яхши нарслар ҳақида ўйлаш йил давомида соғломлигингиз гарови бўлади.\nЙил бошиданоқ ўз истеъдодингизни намоён этиб, мақсад сари олға интилинг. Мустақил иш очишни ўйлаб қўйган бўлсангиз, айни муддао. Фазилатларингизни ривожлантириб, ўзингиз кутган натижаларга эришишингиз мумкин. Агар мустақил иш бошлаш истиқболидан чўчиётган бўлсангиз, одатдаги касбингизда маҳоратингизни оширинг. Тилингизни тийиб, асабингизни жиловлаб юрсангиз, раҳбарият сизни яхши ходим сифатида қадрлай бошлайди. Январь, март, апрель, май ва октябрь ойларида янги иш таклиф қилишлари ёки лавозимингизни кўтаришлари мумкин.\nШОШИЛМАНГ, ҳАР ИШНИНГ ЎЗ ВАҚТИ БОР\nҚалбингизга қулоқ тутинг ва ўзингизни қандай бўлсангиз шундайлигингизча қабул қилишга ўрганинг. Сизнинг вазифангиз – яқин келажакда кутилаётган муҳим ўзгаришларга куч тўплаш.\nИчингиздаги ўзгаришлар ва дунёқарашингизнинг кенгайиши кўнгил ишларигаҳам таъсир ўтказади. Ёрингиз сизни янги қиёфада қабул қилиши ва сиздаги ўзгаришларга кўникишига тўғри келади. Уни кўпроқ мақтаб, катта ишларга рағбатлантириб туринг. Январь ойида эр-хотинлик муносабатларини ишонч синовидан ўтказасиз. Агар орадаги муҳаббат кучли бўлса, йил давомида сизни уйғун ва гўзал муносабатлар тарк этмайди. ҳали бахтини топмаганлар июлдан сентябргача бўлган даврда уни учратишлари мумкин.\nУйингиздаги аҳвол бироз ташвишга сабаб бўлади. Янги уйга кўчиб ўтиш кўп куч талаб қилади. Ота-онангиз ёки қайнота-қайнонангиз билан фикрингиз бир жойдан чиқиши қийин кечади. Аммо уларни ҳам қониқтирадиган, сизга ҳам зиён етказмайдиган қарорга келасиз. Январдан майгача мерос ҳуқуқи билан боғлиқ масалалар эътиборингизни олади. Эрингиз учун йилнинг асосий мавзуси – саломатлик ва иш. Болаларингизни тарбиялашда ҳадеб уларга тазйиқ ўтказавермай, борича қабул қилинг.\nОчиқкўнгиллик, йўл-йўлакай танишлар орттириш қобилиятингизни ишга солинг. ҳамкасбларингизга ҳаддан ортиқ ишонишингиз улардан хафсалангиз пир бўлишига олиб келади. Апрелдан июлгача ёлғон, фитна, ғийбат ва сохта дўстлик аро қолиб, муаммоларга дуч келишингиз мумкин. Шунга боғлиқ равишда қатор кескин қарорлар қабул қилишингизга тўғри келади. Январда энг яқин дугонангиз билан мулоқотда танаффус қилишингизга ёки муносабатларингизни яхшилаб қайта кўриб чиқишингиз мумкин. Феврал, июнь ва октябрь – эски дўстлик ришталарини тиклаш учун қулай фурсат.\nБу йил яхши кўрган таомларингиз рўйхати ўзгариши мумкин. Касалликлар белгилари ноаниқ ва тушунарсиз бўлгани сабабли ташхислаш борасида ўта синчковликни талаб қилинг. Агар олдини олмасангиз, артрит, ревматизм, подагра, умуртқа поғонасининг қийшайиши каби дардлар авж олиши мумкин. Организмингизни чиниқтирганингиз яхши. Асаб тизимингиз зўриқишларга дош беролмай қолиши мумкин, шу сабабли уни асранг. Январдан июлгача, айниқса, соғлиғингизга эътиборли бўлинг. Май ойида шифокор кўригидан ўтинг. Мартдан майгача организмингиз дори воситаларидан азият чекиб, уларга реакция бериши мумкин.\nИшдаги қоғозбозлик мунтазам стрессларга сабаб бўлиши мумкин. Ўзингизни унутиб ишлашингиз турли касалликларни келтириб чиқаради. Апрелдан июнгача ишда бахтсиз тасодифлар рўй бериши мумкин. Шу сабабли меҳнат хавфсизлиги қоидаларига риоя этинг. Ранг-барангликка интилишингиз янги иш қидиришингизга сабаб бўлади. Аммо июлнинг охирларигача иш ўрнингизни ўзгартирмай турганингиз маъқул. Маошингиз ва лавозимингиз ошиши ҳам июлдан кейин рўй беради. Асосийси – сабр ва тартиб. Йилнинг иккинчи ярмида даромадларингиз ортади. Иш қидираётган бўлсангиз, сентябр ва октябр ойларида яхши жой топиш эҳтимоли катта.\nҲАР ҚАДАМИНГИЗНИ ЎЙЛАБ БОСИНГ\nСоғлом фикрлаш ҳаётий қийинчиликларни енгишингизга, ҳар нарсадан қатъий назар, ўйлаганларингизни амалга оширишингизга ёрдам беради. Мақсадларингиздан чекинманг, омадни эса яқинлар билан баҳам кўринг.\nКелаётган йилда сиз ғоятда нафосатли ва назокатли бўласиз. Бу эса қарама-қарши жинс вакилларини ром этади. Сентябрь-октябрь ойларида омма орасида кўпроқ бўлинг, чунки сизнинг жозибангиз, ўзингизни намоён эта билишингиз ва ўзингизга ишончингиз билан керакли одамларнинг эътиборини торта оласиз. Агар оилали бўлсангиз, турмуш ўртоғингиз йил давомида мафтункорлигингиз асирига айланиб, бошқа аёлларга қиё ҳам боқмайди. Оила қурмоқчи бўлганларга май ва август ойлари қулай фурсат эканини таъкидлаймиз.\nРўзғор ишларини рисоладагидек уддалайсиз, оилангиздаги муҳит эса доим ёқимли ва дўстона бўлади. Апрелдан июнгача ва сентябрнинг охирларида фарзандларингиз билан тушунмовчиликлар юзага келиши мумкин. Чунки улар мустақил бўлишга интиладилдар. Болаларга сизнинг ақлли маслаҳатларингиз керак. Эрингиз эса оила бюджетини ортиқча сарфлаб юбормаслигингиз учун харажатларни назорат қилиб туриши лозим. Муҳим ишларни бошлаш ёки яна фарзанд кўришга ҳаракат қилиш учун февраль, март, август ва октябрьқулай вақт. Яшаш шароитини яхшилашга январдан майгача муваффақ бўласиз, янги уйга кўчиб ўтиш режангиз бўлса, буни августдан ноябргача амалга оширинг.\nДугоналарингиз билан муносабатларингиз январдан июнгача оралиқда яхшиланади. Ғайриоддий ва кутилмаган вазиятлар, молиявий муаммолар тезкор қарорлар қабул қлинишини талаб этади. Айнан шундай дақиқаларда ҳар ким асл қиёфасини кўрсатади. Биринчи ярим йилликда дўстлар билан муқаддас қадамжолар зиёратини амалга ошириш яхши таассуротларни тақдим этади. Фақат энг яқин дугонангиз ёки ҳамиша сизни қўллаб-қуватлайдиган ҳамкасбингиз билан алоқаларингиз ўзгаришсиз қолади. Июлдан янги танишлар орттирасиз, улар келажакда сизга ҳаммаслак бўладилар.\nАгар соғлиғингизга эътиборли бўлсангиз, танангиз ўз-ўзини тиклаб, ёшариб боради. Баҳор келиши билан сурункали касалликларингиз чекинади, иммунитетингиз мустаҳкамланади. Фақат ўтириб ишлашни бас қилиб, фаол турмуш тарзига ўтсангиз, кайфиятингиз кўтарилади. Стресслардан буткул халос бўлишнинг имкони бўлмагани боис, муаммоларга файласуфона назар билан боқишни ўрганинг. Табиат қўйнида кўпроқ бўлинг. Йилнинг биринчи ярмида овқат ҳазм қилиш тизимингиз хавф остида, иккинчи ярмида эса гинекологик хасталиклар бош кўтариши мумкин. Ҳушёр бўлинг, соғлом турмуш тарзи олиб боринг.\nИюлнинг ўртасигача молиявий йўқотишлар хавфи юқори бўлиб туради. Шу муддатда пул қарз берманг, кредит олманг, моливий йўқотиш хавфи юқори ишларга бош қўшманг. Йил давомида ойликка қўшимча даромадларингиз ҳам чиқиб туради, масалан, ижодий ишларингизга қалам ҳақи дегандай… Аммо улар ҳам биринчи ярим йилликдаги молиявий йўқотишларингиз ўрнини қоплай олмайди. Ноябрь ойида катта миқдорда даромад кўрасиз. Февралнинг охирларидан яхшироқ иш топишингиз мумкин. Хизмат пиллапояларидан юқорилашингиз учун бу даврда ҳеч бир тўсиқ йўқ, аммо февраль, июнь ва октябрда бу борадаги уринишларингиз камроқ самара беради. Июлнинг ўрталаридан ишда омадингиз келади. Қўрқмай олдингизга юксак мақсадларни қўяверинг, уларга эришишни, албатта, уддалайсиз.\nБУЮК ЎЗГАРИШЛАР ВАҚТИ ЕТДИ\nЙил воқеаларга бой кечади. Ўзгаришлар асосан шахсий ҳаётингизда, оилангизда рўй беради. Жамиятдаги мавқеингиз, ишдаги ўсиш – булар сизни ҳаммадан кўп ташвишлантиради.\nМуҳаббат бобида ҳам муносабатларни ойдинлаштириш ва араз-жанжаллар бўлиб туради. Ўткир бурчакларни силлиқлаш ва муносабатларда уйғунликни яратиш ўз қўлингизда. Баҳорда жуфтини ўзига мафтун этадиган санамга айланасиз. Ёрингиз сизга шу қадар мафтун бўладики, ҳамма айбларингизни кечириб юборади. Агар ҳали ҳаётда иккинчи ярмингизни топмаган бўлсангиз, июнь ва августнинг биринчи ярмида уни учратишингиз мумкин.\nЙилнинг биринчи ярмида ота-онангизга, айниқса, эътиборли бўлинг. Январь, февраль, апрель, июнь, июль ойларида яшаш шароитингизни ўзгартиришингиз мумкин. Рўзғор масалалаларини ҳал этиш учун қулай пайт – баҳор ойлари, айниқса май. Март, май ва август – сентябрь, ноябрь ойлари оилангизда тинчлик ва осойишталик ҳукм суради. Бундан лаззатланинг, гиналарни унутинг ва ёнингиздаги одамга уни нақадар севишингизни бот-бот такрорланг. Асл бекалик маҳоратингизни кўрсатинг.\nЙил давомида янги танишлар орттирасиз, уларнинг айримлари билан яқиндан дўстлашиб кетишингиз ҳам мумкин. Булар сиздан мартабаси улуғроқ инсонлар бўлиб, келажакда кўп фойдаси тегади. Январь ва февралда дугонангизнинг маслаҳатларига қулоқ солинг. Бағрикенг бўлинг, бўлар-бўлмас нарсани юрагингизга яқин олиб, хафагарчиликка берилиб юрманг. Март ва июль ойларида қалбингизда дўстлигингизга нисбатан шубҳа уйғонишига йўл қўйманг. Август ва сентябрь ойларида қўшнилар билан зиддиятга борманг.\nБу йил сизнинг кучли ва чидамли организмингиз касалликларга қарши тура олади. Шунга қарамай айрим вақтлар касбга доирёки сурункали касалликларингиз ўзини билдириб қўяди. Бунинг олдини олиш учун йил давомида профилактика тадбирларини ўтказиб туринг. Февраль ва октябрь ойларида юрак, умуртқа поғонаси, эндокрин, нафас ва сийдик йўли аъзоларига эътиборли бўлинг. Апрелда бошбезовта қилиши, йўтал ва жигар хасталиклари юзага келиши мумкин. Шунингдек, аёллар жинсий аъзоларида шамоллаш ва асабий зўриқишлар хавфи юқори. Май, июнь ва декабрь ойлари турли оромгоҳларда дам олиш учун қулай фурсат.\nКелаётган йили ишда омадингиз чопади. Январь ва февралда ўзингизни яхши ходим сифатида намоён қилиш имкони туғилади. Февралдан июнгача тажриба ва малакангиз тўғри баҳоланиб, даромадингиз ошади. Мартдан майгача хўжайинлар билан муносабатингиз таранглашиши мумкин. Интизом ва буйруқларни аниқ ҳамда ўз вақтида амалга ошириш орқали вазиятни юмшатасиз. Май ва июнда интуициянгиз ҳамда тадбиркорлигингиз мураккаб муаммоларни ҳал этишингизга ёрдам беради. Октябрь ойидан ишларингиз кўпайиб, уларнинг бир қисмини уйга олиб кетиб бажаришингизга тўғри келиши мумкин.\nРивожланинг, нотаниш нарслардан қўрқманг, кўп ўқинг, ўрганинг, дунёқарашингизни бойитинг. Фақат шу йўл билан мақсадга эришасиз.\nСиз эркинликни яхши кўрасиз. Бу эркакларга ёқмайди. Аммо бошқа бир жиҳатингиз борки, бундан бошлари осмонда: рашкчи эмассиз. Сизга ўзига ишонган ва жуфтининг фикри билан ҳисоблашадиган инсон ёқади. Мартдан ноябргача оила қурмай турганингиз маъқул. Чунки бу даврда юлдузлар сизнинг умр йўлдоши танлашда хатоликка йўл қўйишингиз мумкинлигини айтишмоқда. Яхшилаб ўйлаб кўринг. Йилнинг иккинчи ярмида ҳаётингизда пайдо бўлган йигит барча ташвишларингизни зиммасига олиб, сиз ҳақингизда қайғуради. Фақат йигитни яхшилаб синовдан ўтказинг.\nРўзғор ишларида турмуш ўртоғингизга бемалол ишонсангиз бўлади. У эркак кишига тааллуқли барча вазифаларни тўлиғича адо этади. Фарзандлар йил давомида кўп шўхликлар қилишади. Ўтган йил улар сизнинг айтганингизни қилишганди, энди буйил ўз айтганларини қилдиришга интилишади. Сиз эса меъёр туйғусини унутмаган ҳолда бу истаклар билан ҳисоблашишга ҳаракат қилинг. Турмуш ўртоғингиз билан зиддиятлар ҳақида қариндошлар ва қўшнилар билиб қолиши мумкин. Албатта, бунда асосий «ахборотчи» фарзандларингиздир. Мартдан ноябргача улар жуда қизиқувчан бўлишади.\nЁзнинг ўрталаригача дугоналарингиз сизга катта кўмак ва мадад берадилар. Улар туфайли ниятларингизни амалга оширасиз. Ички сезгингиз ва ғайриодатий ғояларингиз мақсадларингизга етишингизда қўл келади. Июлдан бошлаб дугоналарингиз билан ҳамкорликда бирон иш қилиш ёки ҳордиқ чиқаришни режалаштиринг, шунда уларнинг ҳаётингиздаги ўрни ва аҳамиятини яққолроқ англайсиз.\nЙил бошида руҳий стресслар натижасида турли касалликлар юзага чиқиши мумкин. Бунинг натижасида сабабсиз асабийлик, уйқусизлик юзага келади. Ортидан эса қичима, тошма, ошқозон ярасигача бир қадам қолади. Шу сабабли асабларингизни авайланг. Ичингиздаги жаҳл январь-февраль ойларида кутилмаганда юзага чиқиб, ўзингизга зиён келтириши, қаттиқ тан жароҳати олишингиз мумкин. Шу сабабли тез-тез дам олиб туринг, асабларингизни ортиқча зўриқишдан асранг. Агар ҳар нарсада меъёрни билсангиз, саломатлигингиз ҳам жойида бўлади. Мазали таомлардан кўп ейиш, ортиқча суюқлик ичиш ҳам соғлиғингизга зарар етказади.\nБиринчи ярим йилликда асосий даромад манбаи маошингиздир. Иккинчи ярим йилликда эса қўшимча даромадлар бўлиб туради. Сизда кутилмаган қобилият – ҳар нарсани ўрнида ва аъло даражада бажариш истеъдоди намоён бўлади. Бир маромдаги иш сиздаги ижодкорликни ўлдириши мумкин. Шу сабабли раҳбарият билан эркин иш куни ҳақида келишиб олинг. Майдан июлгача улар сизга, албатта, бундай шароитни яратиб беришади. Раҳбарни ҳурмат қилинг.\nЯШИРИН ҚИРРАЛАРИНГИЗНИ КЎРСАТИНГ\nЎзингизгақарши борманг, ўзлигингизни йўқотманг. Руҳий мукаммалликка интилинг. Бу дунёқарашингизни янгилаб, ҳаётингизнинг барча жабҳаларига эзгулик олиб киради.\nМеҳрибонлигингиз, уйғунлик ва шинамликка интилишингиз қарама-қарши жинс эътиборини тортади. Январдан июлгача сизни воқеаларга бой шиддаткор ҳаёт кутмоқда. Сизни эътибор ва совғаларга кўмиб юборишади. Январь, февраль ва июннинг ўрталарида ўтмишингиз ўзини эслатади: ё шу пайтгача узилиб-узилмай турган алоқаларни буткул узасиз ё биринчи муҳаббатингиз йўлингизда пайдо бўлади. Оилавий муносабатларда эса ўзаро уйғунлик ва хотиржамлик ҳукм суради. Аммо февраль, июнь ва октябрда муносабатларни мустаҳкамлаш устида ишлашингиз керак.\nКелаётган йилда келажагингизга таъсир қиладиган бирон воқеа рўй бермайди. Асосий ташвиш рўзғорга барака киритиш борасида бўлади. Эрингиз сизни яхши кўради, ҳар жиҳатдан ёрдам беришга ҳаракат қилади. Январь ва февралда болаларингиз сабрингизни синаб кўришади. Аммо уларни яхши тарбиялаш учун иродангиз етади. Январдан июнгача қайнота-қайнонангиз билан муносабатларни яхшилаш учун қулай фурсат.\nДўстларингизнинг маслаҳатлари келаётган йилда сиз учун муҳим аҳамият касб этади. Атрофингизга сиз билан ҳаммаслак ва ҳамкор бўла оладиган шахсларни тўплайсиз ҳамда уларнинг манфаатларини ҳам англаган ҳолда ҳаракат қиласиз. Атрофингизга қизиқарли инсонлар жамланишади, уларга сиздек кучли шахс керак. Сиз бу давранинг етакчисига айланасиз. Йилнинг биринчи ярмида шундай ҳодисалар рўй берадики, улар оқибатида ҳаётингиздаги кераксиз одамлардан халос бўласиз. ҳамкорлар билан муносабатда ҳалоллик, адолат ва ўзаро масъулият туйғуларини унутманг. Мартдан ноябргача ишхонада ортиқча самимийлик ва ишончни йиғиштириб, ҳамкасблар билан масофани ушлаган ҳолда ҳаракат қилинг. Декабрда энг яқин дугонангиз билан бир-бирингизни тушунмаслигингиз мумкин.\nВазнингиз бирданига ортиб кетиши мумкин. Қишда иштаҳангиз карнай бўлади, июлнинг охирларига бориб эса умуман кўп овқат ейишга ўрганиб қоласиз. Умуман, келаётган йилда зарур парҳез усулини танлай олмай қийналасиз. Шу сабабли мутахассисларга мурожаат қилинг. Агар вақти-вақти билан ҳордиқ чиқаришни уддалай олмасангиз, асаб тизимингизнинг сурункали чарчаши турли касалликларни келтириб чиқаради. Мартдан ноябргача жароҳат олиш хавфи юқори. Апрелдан июнгача шифохонага тушиб қолишингиз ҳам мумкин. Шу сабабли ҳар қандай касаллик белгисига хушёр бўлинг. Йилнинг иккинчи ярмида қон босими ошиши, буйраклар ва жигар хасталаниши мумкин. Спорт билан шуғуллансангиз, организмингизга яхшигина ёрдам берган бўлардингиз.\nТопқирлик ва тасаввур билан боғлиқ касблар яхши фойда келтиради, айниқса, йилнинг иккинчи ярмида. Сабр қилишингизга тўғри келади, чунки меҳнатингиз меваси бирданига етилмайди. Мақсад томон оғишмай интилишингиз лозим. Ишдаги ҳамкорларингиз сизга қўшимча даромад келтиришади, ҳатто айрим ўринларда хомийлик қилишлари ҳам мумкин. Февралнинг ўрталарида бахт пулда эмас, деган хулосага келасиз. Фақат шундай муносабат натижасидагина молиявий ишларингиз яхши йўлга қўйилади, чўнтагингизга барака киради.\nКатегория: Fikr va Mulohaza qiling | Просмотров: 5628 | Добавил: Sherlaruz.CoM | Теги: fikr bilidring, tortishing, baxs, bax, fikr-mulohaza, izoh bering, erkin fikr, fikr, tortishuv, nima deysiz? | Рейтинг: 0.0/0


ЎзА - Аскарлар тантанали кутиб олинди\n24.02.2017 12:35 Ватан ҳимояси – муқаддас бурч\nПрезидентимизнинг 2016 йил 21 декабрдаги “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарори ижроси доирасида ташкил этилган тадбирда давлат ва жамоат ташкилотлари вакиллари, ота-оналар иштирок этди.\nМамлакатимизда профессионал миллий армиямизни такомиллаштириш, ҳарбий хизматчиларни ҳар томонлама қўллаб-қувватлаш борасида амалга оширилаётган изчил ислоҳотлар юксак самаралар бераётгани таъкидланди. Фуқароларни муддатли ҳарбий хизматга жалб этишнинг самарали тизими яратилгани туфайли армияга энг муносиб йигитлар саралаб олиниб, улар ҳарбий хизматни ўтаб қайтганидан сўнг ўқиш ва ишга жойлашишда бир қатор имтиёзларга эга бўлмоқда.\n– Самарқанд вилоятидаги ҳарбий қисмлардан бирида муддатли ҳарбий хизматни ўтадим, – дейди бешариқлик оддий аскар Нодир Абдураҳмонов. – Биз замонавий ҳарбий техникани пухта ўрганишимиз, спорт билан шуғулланишимиз, сиёсий ҳамда ўқув дастурида кўзланган билимларни ўзлаштиришимиз учун барча шароит яратиб берилди. Хизмат сўнггида қўмондонлик тавсияномасига эга бўлдим. Мақсадим – олий ўқув юртида таҳсил олиб, етук мутахассис бўлиш, юртимиз равнақига ҳисса қўшиш.\n– Бир-икки кун ота-онам ёнида бўлгач, бугун тавсия қилинган бўш вазифалар орасидан ўзимга муносибини танлаб иш бошлайман, – дейди захирадаги аскар Улуғбек Анваржонов.\nТадбирда ҳарбий хизматдан қайтган аскарларга эсдалик совғалари, китоблар тўпламлари тарқатилди. Вилоят меҳнат бошқармасининг бўлимлари, бўш иш ўрни таклиф қилган корхоналар ҳақида маълумотлар берилди.\nМаҳаллалар ва таълим муассасаларида муддатли ҳарбий хизматни ўтаб қайтган йигитлар ва уларнинг ота-оналари иштирокида учрашувлар, давра суҳбатлари ўтказилмоқда.


Андижон ва Араб исёнлари ўртасида топилган уйғунлик сабаблари\nАндижон воқеаларининг 6 йиллиги арафасида Ўзбекистон президенти Андижон воқеаларини эслади. Шу пайтгача 2005 йил 13 май воқеаларида бир исломий гуруҳлар, бир маҳаллий ҳокимият вакилларини айблаб келган президент бу сафар 6 йил аввалги воқеалар билан Араб дунёсида авж олган исёнлар ўртасидаги ўхшашликни аниқлади, яъни Ўзбекистон ва исён қилаётган араб мамлакатларининг табиий бойликларига "ташқи кучлар" кўз олайтираётганини таъкидлади.\nЎзбекистон Президенти Ислом Каримов 9 май – Хотира ва қадрлаш кунида телевидениеда қилган чиқишида араб давлатларидаги халқ ғалаёнлари билан 2005 йил 13 май куни Андижонда рўй берган хунрезлик ўртасида ўхшашлик борлиги - иккала ҳолда ҳам ғалаёнларни ташқи кучлар келтириб чиқарди, деб баёнот берди.\n- Мен бир вақтлар айтовдим, агар Андижон воқеаси билан ўзимизда, Ўзбекистонимизда бўлган ҳодисаларни эсласак агар, ўша пайтда мен айтувдимки, минг афсуски қайси давлат ер ости, ер усти бойлигига эга бўлса, углеводород деймиз, агар нефт ва газга бой бўлса бу давлатда албатта мана бунақа тушунмовчилик бўлади. Лекин шу орасига шундай адоватни уруғини сепиш, бир қарашда худдики, ичидан чиқяпти, лекин чуқурроқ қарайдиган бўлсак, албатта, четдан туриб таъсири бўлмаса, кимкидир чуқур тайёргарлик кўриб катта маблағ ташлаб, олдиндан агар бу режаларни чуқурроқ ўйлаб таъсир қилмаса, ўйлайманки бунақа можаролар, бунақа зиддиятлар, бундай қарама-қаршилик ва бундай нотинчлик ҳеч қачон бўлмайди,- деди Ислом Каримов Араб ва Андижон исёнлари ўртасида параллел ўтказиб.\nБироқ президент бундан аввал Андижон фожиаси сабаблари ҳақида бошқа фикрларни айтиб келган. Хусусан, жорий йил 21 январ куни Ўзбекистон Вазирлар Маҳкамаси йиғилишида сўзлаган нутқида Андижон воқеаларининг айбдорлари сифатида маҳаллий раҳбарларни қоралаган эди.\n- Андижон раҳбарлари қандайдир бемаза ишларга берилиб, ўзини йўқотиб, бепарво бўлиб, ҳаром ишларга берилиб кетганлари шунча одамларни хароб қилди,- деган эди Ислом Каримов бундан атиги тўрт ой аввал.\nЎшанда президент Андижон воқеаларида бевосита маҳаллий ҳокимият вакиллари айби борлигини биринчи марта тан олган эди.\n2005 йилда эса, Каримов куни-кеча айтганидек, табиий бойликлар тама қилган ташқи кучлар эмас, балки Ўзбекистонда халифалик тузумини ўрнатишга уринган акромийларни айблаган эди. Лекин ўшанда ҳам акромийларга "ташқи қора кучлар" ёрдам берганини айтган эди президент.\nКузатувчилар президентнинг Андижон ва араб дунёсидаги воқеаларда уйғунликни топгани ортида ҳар доимгидек, ўз айбини яшириш нияти борлигини айтмоқда.\nАндижон хунрезлиги ортидан Ўзбекистонни тарк этган, ҳозирда Германияда тузилган Андижон-Адолат ва тикланиш ташкилотининг раиси Нурилла Мақсудов фикрича, президент Каримовн Ўзбекистон табиий ресурсларига кўз олайтираётган ташқи кучлар ҳақида эмас, балки ўз иқтидори ва орттирган бойликлари ҳақида қайғурмоқда:\n- Андижон воқеалари кимнингдир эътиборсизлигидан бўлиб қолгани йўқ. Андижон воқелиги Ўзбекистон халқини ижтимоий муаммолар қамраб олганлигига белги сифатида охирги чиқиши бўлган. Ҳақиқатан президент бугунги кундаги чиқишида ҳаммага етказишлик билан бирга Ўзбекистонга қўрқув солаяптики, нимага сабаб деса, ташқи дунëда, Ўзбекистонимиздан чиқиб кетган фуқароларнинг демократик жараëнининг бошланишига сабаб деб айтаман. У ëқнинг қўрқуви шундан. Халқни алдаб, халқни қўрқитиб ҳамма бойликни ўзиники қилиб олганлиги учун ўшандан маҳрум бўлиб қолишлигидан қўрқиб туриб шу чиқишларни қилаяпти,- дейди Андижон-Адолат ва тикланиш ташкилоти раиси Нурилла Мақсудов.\nЛондондаги Ўзбекистон ташаббус гуруҳи раҳбари Шоҳида Ёқуб фикрича, Ислом Каримов шу пайтгача Андижон фожиаси ҳақида билдирган мулоҳаза ва баёнотларнинг бирортасида ҳам асос йўқ, чунки бу воқеаларнинг содир бўлишига ёлғиз у сабабчи ва у ўз хатоларини тан олгиси келмайди:\n- Бу Каримовнинг ўзининг ичида бўлган қўрқувни англатади. Нима учун Каримов, февралда бошланган араб инқилоби, ҳозир май ойи, фақат май ойида шу ҳақда гапира бошлади? Чунки у яхши билади, араб инқилобининг домино эффекти бўлиши мумкин. Чунки Сурияга келди. Озарбайжонда, Эронда, Ўзбекистонда ҳам бўлиши мумкин. Чунки араб инқилобининг асосий сабаби бу қашшоқлик, порахўрлик ва адолатсизлик. Яъни халқ чидай олмай ниҳоят араблар оёққа турди. Худди шундай омиллар Ўзбекистонда бор. Худди шунақа порахўрлик, адолатсизлик, ишсизлик ва қашшоқлик. Каримов ҳам яхши билади ва унинг атрофидаги одамлар ҳам яхши билишадики, барибир халқ ичида норозилик жуда ҳам катта. Яна Каримов бир нарсани яхши биладики, у ҳозир Ўзбекистон президентлиги ўрнини аксилконституцион тарзда эгаллаб турибди. Буни рус тилида айтганда, узурпатор дейиш мумкин. Шунинг учун ҳам у менимча халқдан қўрқаяпти,- дейди Ўзбекистон ташаббус гуруҳи раҳбари.\nШоҳида Ёқуб фикрича, Ислом Каримов Сурия ёки Ливия ҳақида гапирар экан, Андижонни бежиз эсламади ва бундан олти йил аввалги қонли Андижонни бугун норозилиги кун сайин ошаётган халқнинг ёдига солиб қўймоқчи бўлди:\n- У халққа балки айтмоқчи бўлгандир, агар сизларда кўчаларга, майдонларга чиқишга қандайдир фикр бўлса ҳам, барибир Андижондай сизларни отиб ташлайман. Бу фикрлари ортидаги мужда шундай бўлиши мумкин. Аммо, менимча, ҳозир Ўзбекистонда вазият шунақа даражага келдики, халқ қўрқмаяпти. Барибир халқ чиқади. Халқни пўписалар билан, таҳдидлар билан барибир тўхтатиб қололмайди. Қаранг, Сурияда ҳам хавфсизлик хизмати жуда ҳам кучли, полиция жуда ҳам кучли, лекин барибир халқ чиқди. Халқ чидай олмади. Президентнинг пўписалари, таҳдидлари барибир ҳеч қанақа рол ўйнамади. Халқ барибир туради. Мана Ўзбекистонда ҳам шунақа вазият бўлиши мумкин,- дейди Лондондаги Ўзбекистон ташаббус гуруҳи раҳбари Шоҳида Ёқуб.\nАндижон - Адолат ва тикланиш ташкилотининг раиси Нурилла Мақсудов ҳам Ўзбекистон ташқарисида демократик кучларнинг фаоллашиши Каримовни жуда саросимага солиб қўймоқда, деган фикрда:\n- Қўрққан олдин мушт кўтарар дейди. Бу услубни тоталитар тузумдаги раҳбарлар доим қурол қилиб ушлаб келган ва ҳозир ҳам ушлаяпти. Навбатдаги Ислом Каримовнинг чиқиши ҳам қўрққанидан олдинроқ мушт кўтариб қўяяпти. Шу услубда халқини қўрқитиб, халқини янада ҳеч қанақа ҳаракатга келмаслигини ният қилиб гапираяпти. Аслида бугунги кундаги ҳаракатлар табиий. Табиий, халқ ўзи ўша нарсага тайëр бўлиб келаяпти. Буни ҳеч қанақа куч тўхтата олмайди. Каримов эмас бошқаси ҳам. Чунки Араб давлатларидаги ҳодисалар ҳам ҳеч ким кутмаган нарса бўлди. Бу оддий халқларни аста-секин ўзининг ҳақ-ҳуқуқларини тушуниб уйғониб келаëтганлигига белги бу,- дейди Андижон-Адолат ва Тикланиш ташкилотининг раиси Нурилла Мақсудов.\nЎзбекистон Демократик ташаббуслар маркази раҳбари Искандар Худойберганов фикрича, Каримовнинг Андижон воқеаларини Сурия, Ливия, Миср воқеаларига боғлаб ёдга олишининг ўзи, мамлакатда норозилик факторининг кучли эканлигини тан олишидан дарак беради:\n- Ўзбекистондаги жамиятдаги норозилик ривожланиши бу аввало давлат бошлиқларининг айби бўйича бошланган нарса. Чунки иқтисод, сиëсий шароит Ўзбекистонда ниҳоят даражада борган сайин оғирлашмоқда. Ҳамма нарсани четга сурган тақдиримизда ҳам коррупция ривожланиб кетиши, ҳар тарафлама ўсиб кетишини ҳамма тан олаяпти. Чунки коррупция бор жойда албатта қашшоқлик бўлади. Сабаб ана бунда. Ўзбекистоннинг бойлиги ҳам эмас, бошқаси ҳам эмас, учинчи кучни ҳам ташқарига қўйиб турайлик, агарда Ўзбекистонда халқ ҳақиқатан яхши яшаëтганда, жамиятнинг кўпчилиги албатта ҳокимият тарафдори бўларди. Буни ҳозирги раҳбарлар тан олса, демак ўзининг хатосини тан олиши керак,- Ўзбекистон Демократик ташаббуслар маркази раҳбари Искандар Худойберганов.


“Навоий” эркин иқтисодий зонасида яқин икки йилда 32 та янги лойиҳани амалга ошириш режалаштирилган. Уларнинг натижасида 1 минг 660 га яқин иш ўрни яратилиб, 138 миллион долларлик маҳсулот экспорт қилинади. Қиёс учун: 2010-2016 йилларда 22 лойиҳа бажарилиб, 904 та иш ўрни яратилган ва 20 миллион долларлик экспорт қилинган.\nПрезидентимиз эркин иқтисодий зонага бўш турган бинолар ва қўшимча ер майдони ажратиш таклифини маъқуллади.\nУшбу эркин иқтисодий зонада амалга ошириладиган лойиҳалардан бири Ғазғон мармари ва гранит бўлакларидан композит тош маҳсулотлари ишлаб чиқариш лойиҳасидир. Бундай материал жуда ноёб ва экспортбоп бўлиб, мазкур корхона шу йўналишдаги дунёдаги бешинчи завод бўлади. Лойиҳа натижасида йилига 12 миллион долларлик материаллар экспорт қилинади.\nПрезидентимиз шиша маҳсулотлари ишлаб чиқариш лойиҳасига ҳам алоҳида эътибор қаратди. Умумий қиймати 97 миллион евродан ортиқ бўлган мазкур корхонага Германия, Франция ва Хитой технологиялари ўрнатилади. Қурилиш ва саноат учун ойналар, шиша идишлар ишлаб чиқарилади.\nБу корхона мамлакатимиздаги қурилишларга ойна етказиб бериш ва импорт ўрнини босишда муҳим аҳамият касб этиши таъкидланди.\nНавоий вилоятида чўл ва тоғ ҳудуди кўплиги, сув танқислиги боис суғоришда гидрогеллардан фойдаланиш режалаштирилмоқда. Бундай маҳсулотнинг 10 грамми 3-4 литргача ёмғир сувини шимиб олади ва ўзида сақлайди. Бу ўрмон хўжалигини ривожлантириш, автомобил ва темирйўллар атрофини ободонлаштиришда қўл келади.\nПрезидентимиз бу лойиҳага қўшимча маблағ ажратиш, уни қўллашни кенгайтириш бўйича топшириқлар берди.\nҚишлоқ хўжалиги лойиҳалари билан танишар экан, давлатимиз раҳбари паррандачилик ва балиқчиликни ривожлантириш зарурлигини таъкидлади. Бу аҳоли фаровонлигини ошириш, гўшт, балиқ, товуқ ва тухум нархини арзонлаштиришда муҳим аҳамиятга эга эканини қайд этди.\nМасалан, томорқаларда кичик сув ҳавзалари ташкил этиб, Хитой тажрибаси асосида интенсив усулда балиқ етиштириш жуда қулай ва самарали. Томорқада 2 сотихлик ҳавзада бир йилда 12 тоннагача балиқ етиштириш мумкин.\nШавкат Мирзиёев бу лойиҳани Навоий вилояти тажрибаси сифатида йўлга қўйиш, уйларда шундай ҳавзалар ташкил этиб, уларни чавоқ ва озуқа билан таъминлаш тизимини ҳудуднинг ўзида яратиш зарурлигини таъкидлади.\nБоғ ва замонавий иссиқхоналарни кўпайтириш орқали мева-сабзавотларни экспорт қилиш, яйловлардан самарали фойдаланиш, қоракўлчилик марказини ташкил этиш, эчкичиликни кенгайтириш, жунни қайта ишлаш, пахта-тўқимачилик кластерини ривожлантириш ва бошқа лойиҳалар намойиш этилди.\nПрезидентимиз лойиҳаларни ишга тушириш муддатини тезлаштириш ва қувватини ошириш, маҳаллий хомашёдан фойдаланиб, импорт ўрнини босувчи ва экспортбоп маҳсулотлар ишлаб чиқариш ҳажмини кўпайтириш бўйича топшириқлар берди. Марказий телеканалларда Навоий вилояти имкониятларини кенг тарғиб қилиш, юртимиз тадбиркорлари ва чет эллик инвесторларни жалб этган ҳолда бизнес-форум ўтказиш зарурлигини таъкидлади.\nМазкур рукндаги бошқа мақолалар: « Ижтимоий-иқтисодий лойиҳалар одамлар ҳаёт сифатини оширади\tШавкат Мирзиёев чекка ҳудудлар аҳолисига қулай шароитлар яратиш бўйича кўрсатмалар берди »


14:09 / 24.08.2015\nАлоқа оператори Beeline барча абонентлар учун очиқ WiFi-майдончасини ишга туширди.\n"Бепул интернетли янги майдонча компаниянинг Марказий офиси ёнида 700 квадрат метрли майдончада жойлашган. Шинам ва шу билан бир қаторда инновацион манзарада исталган wеb-ресурсларда мароқли вақт ўтказиш мумкин", дейилади компания матбуот хизмати хабарида.\n“Мустақиллик куни арафасида пойтахтимиз аҳолиси ва меҳмонларига шундай совғани бағишлаш имкони борлигидан мамнунмиз, – дейди Unitel‘нинг жамоатчилик билан алоқалар хизмати раҳбари Ораз Абдуразаков. – Ўйлаймаки, Beeline WiFi-майдончаси абонентлар учун Тошкентнинг энг марказида жойлашган қулай ва севимли дам олиш жойига айланади”.\nWeb-серфинг BeelineFreeExt WiFi нуқтаси орқали жойлашган. Хизмат Beeline абонентлари учун бепул.


Тошкентдаги Амити университетига кириш имтиҳонларида сунъий...\nТошкент шаҳридаги Амити университетида биринчи босқич имтиҳонлари ўтказилди. Имтиҳонлар махсус онлайн форматда ўтказилиб, унда сунъий интеллект имкониятларидан фойдаланилди. Ушбу тизим Ўзбекистонда биринчи маротаба ишлатилган ноёб жараён бўлди.\nТизим имтиҳон пайтида номзодларнинг юзларини, овозларини ва ҳаракатларини таҳлил қила олади ҳамда абитуриентлар имтиҳон жараёнида тестдан ўтиш учун бошқа ахборот ресурсларидан фойдалана олмайдилар. Бу эса имтиҳоннинг ҳаққоний ўтишини таъминлаб беради.\nИмтиҳон давомида абитуриентлар хатти-ҳаракатлари махсус платформа орқали Ҳиндистон томондан бириктирилган 56 нафар профессор томонидан назорат қилинди.\nҚайд этилишича, навбатдаги имтиҳонлар 18 ва 19 июль кунлари бўлиб ўтади.\nсунъий интеллект имтиҳон Амити университети\nТаълим 06/08, 20:46


Яқинда бир маросимга гувоҳ бўлиб қолдим. Мавлуд тадбири деб аталувчи бу маросим Муҳаммад Пайғамбарнинг туғилган куни муносабати билан уюштирилган аёллар машваратидир.\nЭлликка яқин аёл тўпланиб, байрамона безатилган дастурхонга ширгуруч тортилди. Қуръони Карим оятлари ўқилиб, саловот айтилди. Бу маросимни икки отинойи олиб борди. Отинойилар олдига бир нечта шам ёқиб қўйилди.\nУларнинг айтишларича, баъзан мезбон хоҳишига кўра уч отинойи ҳам чақирилар экан.\n- Мусулмон аёллар мавлуд ойини ўтказиши керак. Бу ахир Муҳаммад Пайғамбаримизнинг ҳурмати учун қилинади. Кейин хонадон эгаларини балолардан сақлайди. Ўқилган оятлар эса хонадонга барака олиб келади,- дейди ёши 60дан ошган, илгари она тили ва адабиётдан дарс берган отинойи.\nМавлуд дастурхонига пишириқлар, ширинликлардан ташқари Хитойда ишланган хушбўй ҳид таратувчи чўпчалар, пўсти арчилмаган мандаринга тиқилиб ёқиб қўйилди. Бир чинни ширин сувга ўқилган Қуръон оятларидан сўнг отинойилар куф-суф қилдилар. Чинни идишдаги гулоб сувини хонадонга йиғилган элликка яқин аёл қўлма-қўл ўтказиб, ҳар бир меҳмон бир-бир хўплаб қўйди.\nКейин эса, гулоб баклашкага қуйилиб, аёлларнинг кийимига сепилди. Гулоб суви меҳмон аёлларни ёмон кунлардан сақлаши айтилди.\nСўнгра отинойилар меҳмон аёлларнинг ҳар бири билан алоҳида-алоҳида гаплашди. Мурид аёлларнинг ҳар бири отинойиларнинг ҳар бирига минг сўмдан бериб, ўзларининг ўтиб кетган яқинларига дуо олишди.\n- Дуо учун эмас, кўнгилдан чиқариб пул берасиз отинойига. Масалан, зиёратга борганда ҳам мулланинг олдига пул ташлаб кейин дуо ўқитасиз. Бу ҳам кўнгилдан чиқарилган садақа каби,- дейди ёши 40 лар атрофидаги меҳмон.\nБир соатдан ортиқ давом этган маросимдан сўнг отинойиларга ширинлик, нон ва замонавий, сифатли матоҳдан бир кийимлик қўйиб кузатилди.\nОтинойилардан бирининг айтишича, мавлудга тараддуд ярим йил давом этади. Яъни, олти ой давомида кўнглига эҳсон қилишни тугиб қўйган ўзбекистонлик мавлуд ўтказиши мумкин.\nҲа, айтганча, Ўзбекистон дин ишлари қўмитаси отинойиларга диний маросимларни ўтказиш учун рухсат бериши лозим.